“Kita Ni Pendosa Cukup-Cukuplah, Kita Perbaiki Diri Untuk Sampai Ke Sana,” – Mak Wan

Sejak semalam hangat diperkatakan apabila bekas pengurus peribadi pelakon Mak Wan Latah membuat beberapa pendedahan yang mengjutkan ramai.

Menerusi video dikongsikan bekas pengurus peribadinya di aplikasi TikTok, memaparkan tindakan pelakon itu didakwa mencurigakan yang dianggap syirik.

Bukan itu saja, bekas pengurus peribadi dikenali sebagai Amell itu turut membuat laporan polis selepas mempunyai bukti pelakon itu mengambil duitnya.

Syafakallah buat diriku aminn ..kita ni pendosa cukup cukup lah ..kita perbaiki diri kita untuk kita sampai kesana..risau nanti disoal mara buka tak tahu nak jawab.. #fitnahakhirzaman

? original sound – ?????? ??? ???? – ?????? ??? ????

Sedang hangat diperkatakan mengenai kisahnya itu, Mak Wan dilihat ada memuat naik video di aplikasi TikTok menutupkan pesanan bahawa kita ini pendosa dan perbaikilah diri untuk ke sana.

Terdahulu, hangat diperkatakan mengenai rumah tangga Mak Wan hanya bertahan tiga bulan sahaja selepas bekas suaminya menyifatkan perkahwinan itu sebagai episod hitam buat dirinya.


“Hati Anak Aku Suci Murni, Aku Didik Penuh Kasih Sayang” – Normah Damanhuri

Walaupun usahawan Liana Rosli atau lebih dikenali sebagai Kak KM sering dikecam susulan kontroversi panas terpalit dirinya, namun ramai mengagumi hubungan rapat usahawan itu bersama adik beradik dan sering membahagiakan ibunya.

Malah, baru-baru ini Kak KM menghadiahkan buat ibunya, pelakon Normah Damanhuri sebuah kereta jenis Honda yang dibeli secara tunai.

Namun, hati seorang ibu pasti akan terluka jika anakya sering menjadi mangsa kecaman. Baru-baru ini, Kak KM menerima komen melampau daripada netizen di media sosial.

Komen tersebut mendapat perhatian Normah Damanhuri yang tampil menegur individu itu yang mendakwa Kak KM menghadiahkan kereta buat ibunya seolah mahu menutup video tularnya menepuk punggung baru-baru- ini.

Kesal dengan komen tersebut, Normah menyifatkan individu itu seorang yang busuk hati kerana bersangka buruk pada anaknya itu.

“Untuk pengetahuan kau.. bila salesman bagitahu aku kereta aku dah sampai…aku terus kena pergi settle pada hari yg sama. Kereta ni aku dh booked lama! Kau apa tahu?

“Hati anak aku suci murni aku didik dengan penuh kasih sayang…yang aku nak bagitahu dengan kau sekarang ni, Aku nak bagi kau hadam. Takda kena mengena sama sekali dengan apa yg kau tuduh terhadap anak aku,” tulisnya.

Perkongsian pelakon itu mendapat pelbagai reaksi daripada netizen yang mengakui Kak KM sememangnya sering tampil seksi namun memuji kebaikan yang dilakukan pada ibunya.

Terdahulu, Kak KM dipanggil oleh Suruhanjaya Komunikasi dan Multimedia Malaysia (SKMM) susulan video aksi tepuk punggung melibatkan tiga usahawan.

Memohon maaf di atas tindakannya itu, Kak KM berkata dia akan lebih berhati-hati dalam perkongsian di media sosial selepas ini. Ujarnya, dia tidak tahu bahawa video yang dikongsikannya itu salah.


“Pihak Perubatan Sendiri Yang Pasang Bukan Produksi” – Pengarah

Baru-baru ini tular di media sosial gambar babak yang dilakonkan oleh Redza Rosli terlantar dalam keadaan kritikal di hospital menjadi bahan ketawa netizen.

Difahamkan, babak dalam drama Bisik-Bisik Gelora itu tular berikutan cara tiub bantuan pernafasan yang digunakannya dianggap pelik oleh penonton serta mendapat teguran daripada seorang doktor.

Memetik Kosmo!, pengarah drama tersebut, Riza Baharudin menjelaskan pihak produksi telah pun mendapatkan rujukan daripada mereka yang arif tentang cara pemasangan tiub bantuan pernafasan itu sebelum babak kritikal dilakonkan oleh Redza Rosli dibuat.

“Kalau boleh saya tidak mahu kaitkan sesiapa. Tapi saya perlu jelaskan bahawa tiub bantuan pernafasan itu telah dipasang oleh individu yang arif tentang perubatan dan bukannya pihak kru produksi.

“Bila pihak perubatan sendiri yang memasangnya, saya tidaklah boleh memandai-mandai kata salah. Jadi saya anggap sahaja cara pemakaian tiub bantuan pernafasan itu betul,” katanya.

Kata Riza lagi, sewaktu babak itu dijalankan di sebuah hospital, dia telah bertanyakan beberapa kali kepada pihak perubatan untuk mendapatkan kepastian.

“Banyak kali saya tanya itu dan ini kerana mahu segala-galanya nampak sempurna. Malah sebelum drama Bisik-Bisik Gelora ditayangkan, pihak penyiar TV3 juga ada bertanyakan tentang perkara itu.

“Saya dengan yakin memaklumkan bahawa cara pemakaian tiub bantuan pernafasan itu telah dipasang dengan betul oleh pihak perubatan,” katanya.

Bagaimanapun, Riza berkata selaku pengarah dia memikul tanggungjawab serta memohon maaf kepada pihak yang terguris hati dengan babak tersebut serta akan lebih berhati-hati di masa akan datang.

“Dengan rasa rendah diri, sebagai pengarah saya sedia memikul tanggungjawab dengan memohon maaf kepada mereka yang terasa. Saya akan lebih berhati-hati selepas ini dan akan mendapatkan pandangan lebih daripada seorang pakar jika mahu melakukan babak serupa dikemudian hari,” katanya.


Bekas Pengurus Peribadi Dedah Sikap Sebenar Mak Wan Latah?

Sejak semalam hangat diperkatakan apabila individu mendakwa dirinya bekas pengurus peribadi Mak Wan Latah memuat naik video di aplikasi TikTok miliknya.

Menerusi video dikongsikan, bekas pengurus peribadi dikenali sebagai Amell itu mendakwa akan membongkar siapa sebenarnya pelakon itu sebenarnya.

BACA: Mak Wan Latah Berjoget Sambil Karaoke Dikecam, Netizen Dakwa Jadi Punca Bercerai

Sementara itu, memetik mStar Online, Amell berkata dia sudah lama menyimpan rahsia tentang pelakon itu namun mendiamkan diri kerana menganggap wanita itu seperti ibunya sendiri.

Balas kepada @miszoktober xduduk tempat aku then xkene ape aku dh terkena , better tutup mulut tu ?? #pelakonveteranmelayu #makwanlatah #playvictim?

Bagaimanapun, Amell berkata dia mendedahkan video berkenaan kerana mendakwa turut menjadi mangsa perbuatan pelakon tersebut.

“Tujuan saya dedahkan video tersebut kerana tidak mahu orang lain terkena sama seperti saya. Selama ini saya banyak simpan rahsia dia walaupun pernah dimaki hamun ketika di set penggambaran.

“Saya anggap dia seperti ibu sendiri dan menjaga dia kerana sebelum ini dia katakan dibuang keluarga sendiri.

“Lebih mengecewakan, baru-baru ini ketika berjumpa dengan ibu kandung saya, Mak Wan buat cerita kononnya saya mengambil duitnya sebanyak RM20,000,” katanya.

Menyangkal dakwaan tersebut, Amell membuat satu laporan di Ibu Pejabat Polis Teluk Intan mempunyai bukti pelakon itulah sebenarnya yang mengambil duitnya.

Amell turut memberitahu dia akan membuat satu lagi laporan polis di Ampang berkenaan kehilangan barang kemas miliknya pula.

Terdahulu, hangat diperkatakan mengenai rumah tangga Mak Wan hanya bertahan tiga bulan sahaja selepas bekas suaminya menyifatkan perkahwinan itu sebagai episod hitam.


Sharifah Amani Umum Sudah Bertunang

Perkongsian pelakon Sharifah Amani di Instagram menjadi perhatian ramai apabila mengumumkan sudah pun bertunang dengan jejaka pilihan hatinya.

Menerusi perkongsian itu, Amani turut memuat naik foto memaparkan jari manis kirinya menyarung sebentuk cincin merisik dengan kapsyen, “Know know got fiance”.

Sebelum ini Amani pernah beberapa kali membuat perkongsian memperlihatkan sosok teman istimewanya itu namun tidak didedahkwan wajahnya sekaligus menjadi bualan netizen yang berteka-teki identiti jejaka tersebut.

Sementara itu, memetik BH Online, Amani mengaku sedikit gementar namun bahagia. Kata Amani lagi, dia juga belum bersedia untuk mendedahkan identiti tunangnya itu.

“Jujur, saya amat berdebar kerana selama ini, kisah peribadi antara yang bukan dijaja sejak bergelar anak seni. Tetapi, saya akur, perjalanan hidup manusia akan bertemu titik bahagia.

“Tiada istilah saya mahu menyembunyikan kebahagiaan yang sedang diteroka ini. Saya percaya, hal bahagia ini juga berhak dikongsi. Justeru, saya kongsi sedikit hari ini,” katanya.

Dalam pada itu, Amani berkata dia mengenali tunangnya sejak empat tahun lalu dan memaklumkan bakal melangsungkan perkahwinan tahun ini.

“Nanti ketika bernikah, saya sedia kongsi identiti bakal suami. Sekarang ini, biarlah rahsia dahulu. Apa yang pasti, kami sudah kenal sejak empat tahun lalu… Saya selesa mengenalinya,” katanya.


Sering Sertai Majlis Ilmu, Netizen Kagum Dengan Penghijrahan Lisa Surihani

Jika anda mengikuti media sosial Datin Lisa Surihani, pasti tahu pelakon itu sering mengikuti majlis ilmu bersama rakan selebriti lain.

Terbaru, Lisa ada memuat naik video menghadiri majlis ilmu dikendalikan oleh penceramah Ustaz Wadi Anuar di rumah Datuk Seri Nurhaliza.

BACA: Sertai Majlis Ilmu, Kemesraan Lisa Surihani & Erra Fazira Dipuji

Menerusi video itu, Lisa dilihat tampil sopan memakai kaftan berwarna maroon bersama tudung labuh berwarna hitam. Lisa turut menyertakan kapsyen pada entri berkenaan dengan berkongsikan sebuah hadis.

Diruangan komen, rata-rata netizen memuji penghijrahan Lisa yang berusaha untuk mendekatkan diri kepada Allah serta memperbaiki diri ke arah lebih baik.


Ruhainies Manja, Mesra Dengan Pelakon Lelaki Sebab Kerja

Pelakon Ruhainies berkata dia selesa bersikap manja dan mesra bersama pelakon lelaki yang bergandingannya dengannya di lokasi penggambaran untuk mencipta keserasian.

Memetik Harian Metro, Ruhainies berkata baginya penting untuk menjalin hubungan mesra serta rapat dengan pelakon lelaki bagi memudahkan kerjasama antara mereka.

“Ketika di lokasi penggambaran, saya tidak hanya rapat dan mesra dengan pelakon lelaki yang menjadi pasangan saya saja. Sebenarnya, saya baik, rapat dan mesra dengan semua pelakon lelaki dan juga perempuan. Termasuk, dengan kru produksi.

“Pada saya, apabila saya datang ke set penggambaran, saya nak semua orang ‘happy’. Kalau ‘mood’ saya sendiri tak okey, nanti semua orang mesti tak okey juga. Nanti, seluruh set akan jadi ‘sendu’ dan saya tak nak macam itu,” katanya

Dalam pada itu, Ruhainies mengakui dia memang manja dengan semua orang tidak kira sama ada pelakon lelaki atau perempuan. Ujarnya, pendekatan dilakukannya itu untuk mencipta keserasian.

“Saya memang nak orang mudah rasa selesa dengan saya. Tak mahulah orang rasa janggal atau orang takut-takut dengan kita. Saya tak nak situasi yang sebegitu ketika bekerja,” katanya.

Sebelum ini hangat diperkatakan mengenai gosipnya bersama pelakon Zul Ariffin berikutan hubungan mesra mereka.


Amelia Henderson Nafi Langgar Kontrak Drama A. Aida

Jumaat lalu hangat diperkatakan apabila penerbit popular Datuk A Aida mahu menyaman Amelia Henderson dan Idris Khan kerana menarik diri di saat akhir dari penggambaran drama terbitannya.

Tampil menjelaskan perkara itu di Instagram, Amelia menyifatkan tuduhan melanggar kontrak tidak berasas. Ujarnya lagi, isu tersebut boleh diselesaikan secara tertutup.

“Tanpa prejudis, saya nak nyatakan, tuduhan yang dilemparkan terhadap saya sama sekali tidak berasas dan tidak benar. Saya terkejut apabila dapat tahu mengenai sidang media yang diadakan.

“Saya dapat tahu mengenainya ketika saya sedang bekerja. Saya percaya, perkara ini boleh diselesaikan secara tertutup tanpa membabitkan media dan penonton,” katanya.

Menjelaskan lebih lanjut punca dia menarik diri, Amelia berkata dia teruja untuk terlibat dalam drama tersebut namun watak dalam skrip yang diterima tidak sama seperti mana ditawarkan di awal perbincangan sebelum ini.

“Saya faham mengenai kontrak itu, tapi saya tak melanggarnya. Saya menandatangani kontrak pada Februari dan berdasarkan catatan saya, tempoh kontrak itu sepatutnya bermula 20 Mei hingga 17 Ogos dan apabila saya tandatangan kontrak itu, saya belum dapat skrip penuh atau tarikh lain selain dua tarikh yang disebut.

“Bila saya baca skrip ini, ia berlawanan dengan prinsip dan apa yang saya percaya. Saya tak boleh terima sebab ia berbeza dengan karakter yang dimaklumkan kepada saya ketika saya terima tawaran ini.

“Sebagai wanita, saya tak boleh nak menjiwai watak ini dan ini bukan sesuatu yang saya setuju untuk buat. Ada beberapa isu lain yang saya tak boleh jelaskan di dalam video ini,” katanya.

Terdahulu, A.Aida berkata susulan tindakan kedua pelakon itu menarik diri, dia terpaksa menanggung kerudian besar. Dalam pada itu, Aida turut kecewa kerana dia yang menaikkan nama Amelia dan Idris namun tidak sangka ini balasan diterimanya.


Zara Zya Akan Umum Siapa Lelaki Yang Bakal Dikahwininya

Usia sudah menginjak 37 tahun, pelakon Zara Zya tidak terlepas apabila sering ditanya mengenai soal jodoh dan serta ramai tertanya-tanya siapa lelaki di hatinya kini.

Memetik Harian Metro, Zara berkata dia sedang menunggu masa tepat untuk mengumumkan siapa lelaki bakal dikahwininya.

BACA: Hantar Zara Zya Sampai Kereta, Netizen Nampak Shuib Ucap ‘Waalaikumsalam Cinta’

“Tunggu, sabar. Saya nak simpan dulu. Bila sudah tepat pada waktunya, keluar.

“Tak naklah macam sebelum ini. Orang keluarkan gosip, sampai sekarang orang berteka-teki dan mendoakan saya.

Alhamdullilah, orang mendoakan yang terbaik dan sentiasa menanti siapakah gerangannya. Jadi, biar orang tertunggu dulu, sampai masa saya terus umum,” katanya.

Dalam pada itu, Zara tidak mengiya atau menafikan sama ada lelaki berjaya menambat hatinya itu dikalangan dalan industri hiburan.

Bagaimanapun, Zara berkata lelaki itu bukan sesiapa yang pernah digosipkan dengannya.

“Siapakah dia, tunggu. Belum lagi kisahnya keluar di media sosial. Saya berjaya menyimpan mengenainya. Ramai orang petik yang orang itulah, inilah, tetapi tidak!” katanya.


“Saya Tak Pernah Single Terlalu Lama. Hidup Saya Bosan…”

Meskipun berdepan kegagalan rumah tangga, bagaimanapun penyanyi Shila Amzah tidak pernah menutup pintu hati untuk menerima kehadiran lelaki dalam hidupnya.

Memetik Harian Metro, Shila berkata dia tidak serik untuk mendirikan rumah tangga lagi serta sudah mula rasa bosan hidup tanpa pasangan.

BACA: Shila Amzah Tak Tolak Kahwin Lagi Tapi Bukan Dengan Sharnaaz

“Sekarang saya gembira dan bukan dalam proses untuk mencari-cari pasangan hidup baharu. Ia belum lagi, tapi pintu hati saya tetap terbuka untuk menerima orang baharu.

“Saya tak pernah ‘single’ terlalu lama. Hidup saya bosan kalau kerja saja dan tak ada apa-apa hubungan. Saya bukanlah tak boleh ‘single’ terlalu lama. Jadi ‘single’ ini seronok tapi bukan untuk hari-hari.

“Saya tak serik untuk berumah tangga, sebab saya masih muda dan saya yakin semua lelaki bukan sama. Kita tak boleh nak pukul rata semua lelaki,” katanya.

Dalam pada itu, Shila berkata dia tidak meletakkan sebarang penanda aras tertentu dalam mencari lelaki untuk dijadikan teman hidup.

“Saya dah tak ada ciri spesifik untuk lelaki yang saya mahukan. Orang kata kalau nak doa (dapat jodoh) perlu spesifik. Tapi sebelum ini saya terlalu sepsifik sangat macam kena tinggi dan kena pandai. Selepas ini saya akan lebih terbuka dan tengok mana yang lebih sesuai.

“Kadang-kadang apa yang sesuai dengan kita adalah bukan daripada apa yang kita mahukan. Keutamaan saya adalah keserasian dari segi cara bercakap yang sama dan cara bergaduh yang sama,” katanya.

Terdahulu, Shila mengesahkan sudah bercerai dengan bekas suami Haris Idraki Elias. Pasangan ini dikurniakan seorang cahaya mata lelaki, Seth Uwais kini berusia 3 tahun.


Neelofa Siap Ambil Kelas Nak Latih Anak Tidur Sendiri

Pejam celik, sudah empat bulan selebriti popular, Neelofa bergelar ibu kepada putera sulungnya, Muhammad Bilal.

Menerusi satu perkongsian di Insta Story, Neelofa mendedahkan dia mengambil kelas khas ‘sleep training’ untuk melatih anaknya tidur sendirian.

MasyaAllah, anak soleh ?? Sleep train ni benda yg Lofa belajar dengan Puan @Nad Masrom haritu rasanya ? #neelofa #harisismail #neelofaharis #fyp #foryou #fypage #xyzbca #babylanguage

“Hari ni first day Muhammad Bilal sleep train. Ni, Bilal sedang nesting for about 15 mins. Sebelum saya letak dalam basinet ni, dah bagi susu, gelap kan bilik and bonding session 15 mins jugak. Gigih tau Ummi Bilal ambil class. Actually, ilmu sleep training ni sangatlah berguna,” tulisnya.

Pentingnya mencari ilmu! Semoga Bilal jadi anak soleh yg menyenangkan semua orang. #neelofa #harisismail #neelofaharis #bilal #fyp #foryou #fypage #xyzbca #babylanguage

Menurut Neelofa, sewaktu ‘nesting’ dia akan menyembunyikan diri supaya anaknya tidak nampak dirinya.

“Dari nesting lagi Ummi Bilal asyik menyorok tak nak bagi dia nampak kita. Masa ni Bilal dah tutup mata tapi masih gosok-gosok muka to fall asleep,” tulisnya.

Perkongsian Neelofa turut mendapat perhatian pengikutnya yang bertanyakan mengenai waktu tidur Bilal.

“Alhamdulillah, dia akan tidur paling lewat 7.30 malam sampai lah subuh.. Tapi akan mintak susu dua ke tiga kali sepanjang 7 malam ke 7 pagi tu. Tapi mata tutup, mulut je bukak minum susu,” tulisnya.


Cukup Aaisyah Sahaja, Che Ta & Zain Saidin Tak Nak Tambah Anak Lagi

Sudah berapa tahun bersanding, pelakon jelita Rozita Che Wan teruja ulang tahun perkahwinannya yang kesembulan diraikan dalam majlis penuh gemilang.

Lebih manis, majlisnya yang menelan belanja lebih RM100,000 yang ditaja oleh rakan baiknya iaitu Anas Zahrin.

BACA: Che Ta & Zain Saidin Bersanding Lagi, Dapat Tajaan RM100,000

“Awalnya kami hanya nak adakan majlis pelancaran produk inai keluaran saya tetapi tiba-tiba Anas cakap, alang-alang buat majlis malam berinai terus walaupun ulang tahun perkahwinan sebenar kami jatuh pada bulan Disember nanti!

“Majlis malam ini memang saya lepas tangan. Tak tahu pun atur cara program, saya ikut saja kata pengacara majlis,” katanya.

Anak bongsunya, Aaisyah Dhia Rana kini sudah berusia lapan tahun, Che Ta berkata dia dan Zai sepakat tidak mahu lagi menambah cahaya mata.

Zain berkata, kesibukan mereka menjadi salah satu sebab ditambah mahu memberi fokus terhadap Aaisyah yang semakin membesar.

“Aaisyah pun sudah berusia lapan tahun, tak perlulah (tambah anak). Saya pun sibuk nak tengok dia. Apa yang ada besarkanlah.

“Dia pun tak pernah bersuara minta diberikan seorang adik. Pernah juga tanya dia, katanya tak mahu. Sekarang dia lebih untuk mencari rakan sebaya,” katanya.

Che Ta dan Zain mendirikan rumah tangga pada 11 Disember 2013. Pasangan itu dikurniakan seorang cahaya mata, Aaisyah Dhia Rana. Che Ta turut mempunyai dua anak lelaki iaitu Ammar Effendy dan Aniq Ezra daripada perkahwinan terdahulu.


Isteri Fizo Omar Selamat Bersalin Anak Perempuan

Isteri kepada pelakon Fizo Omar iaitu Fazeera Nazri selamat melahirkan cahaya mata sulung mereka, bayi perempuan pada jam 12.39 tengah malam tadi di sebuah pusat perubatan di Serdang, Selangor.

Berkongsika berita gembira itu di Instagram sebentar tadi, Fizo turut memaklumkan anak mereka dilahirkan dua minggu awal daripada tarikh sepatutnya.

“Alhamdulillah, another beautiful gift from Allah. Isteri saya selamat melahirkan seorang bayi perempuan 2 minggu lebih awal dari tarikh jangkaan. Keadaan isteri selamat dan bayi sangat comel,” tulisnya.

Fizo mendirikan rumah tangga dengan Fazeera pada Oktober tahu lalu secara tertutup di sebuah resort di Janda Baik.

Terdahulu, Fizo pernah berkahwin dengan usahawan, Mawar Karim pada November 2013 namun bercerai pada Julai 2019. Hasil perkahwinan, mereka dikurniakan seorang cahaya mata perempuan, Wan Maryam kini berusia lima tahun.


Neelofa Berhijrah Ke Tanah Arab Tahun Depan

Selebriti popular, Neelofa merancang untuk berhijrah ke Tanah Arab bersama keluarganya pada awal atau pertengaha tahun hadapan.

Memetik Kosmo, Neelofa berkata dia dah suaminya, PU Ri sudah merancang mengenai penghijrahan tersebut sejak awal perkahwinan lagi.

“Masa awal kahwin dulu, kami ada berbincang bersama tentang sambung belajar dan mendalami ilmu hadis.

“Insya-Allah jika ada rezeki, mungkin kami akan ke sana pada awal atau pertengahan tahun depan. Paling lama pun mungkin setahun kami akan menetap di sana,” katanya.

Bagaimanapun, Neeloa berkata buat masa ini suaminya belum mempunyai kata putus dalam pemilihan lokasi untuk meyambung pengajian.

“Tengoklah sama ada di Madinah, Mesir atau di tempat lain yang sesuai. Sebab bila sudah ada anak, kami cuba teroka mana-mana peluang lain yang ada. Insya-Allah, kalau semua okey, kita akan ambil kursus jangka pendek saja.

“Kalau boleh saya nak Muhammad Bilal sudah tahu bercakap sikit, sekurang-kurangnya dia pun dapat belajar bahasa ketika berada di sana nanti,” jelasnya.

Terdahulu, Neelofa berkata dia mahu menyambung pengajian berkaitan hadis dan al-Quran serta menguasai bahasa Arab.


Iqbal Zulkefli Menangis Tengah Malam Fikir Pasal Jodoh

Selepas hubungan cintanya dengan usahawan kosmetik, Datuk Seri Vida sehingga kini Iqbal Zulkefli masih belum bertemu pengganti lagi.

Menjawab persoalan netizen di Insta Story, Iqbal mengakui tertekan memikirkan soal jodoh sehinggakan menangis tengah malam.

“Kadang-kadang saya stres fikir tentang jodoh. Saya boleh beli apa sahaja yang saya mahu tetapi pasangan hidup, ia tak semudah itu.

“Menemui orang yang jujur, sanggup susah senang dan boleh terima segala kekurangan, ia tidak mudah. Orang ramai bertanya, ‘Iqbal bila nak kawin? Iqbal dah ada semua kenapa tak kawin. Iqbal, kawin sajalah’. Kadang-kadang, saya menitiskan air mata di tengah malam. Tolong doakan saya ya,” tulisnya.

Terdahulu, Vida berkata dia yakin bahawa Iqbal tidak akan dapat cari pengganti sepertinya seorang wanita yang rupawan dan genit-genit manja.


A.Aida Bengang, Saman Amelia Henderson & Idris Khan

Penerbit, Datuk A Aida bakal mengambil tindakan undang-undang terhadap dua pelakon iaitu Amelia Henderson dan Idris Khan gara-gara menarik diri daripada drama Sekali Lagi Cinta Kembali.

Menyifatkan tindakan kedua pelakon itu sangat tidak profesional menarik diri di saat akhir, Aida berkata Amelia dan Idris melanggar kontrak yang sudah ditandatangani.

“Kita dah tandatangan kontrak lama dan mereka dah ambil bayaran pendahuluan lima peratus. Paling saya tersentak bila Idris beritahu, dia ambil drama ini sebab Amelia, jadi bila Amelia tarik diri, dia tarik diri sama,” katanya.

Susulan tindakan kedua pelakon itu menarik diri, Aida berkata dia terpaksa menanggung kerudian besar. Ujarnya, sepatutnya penggambaran dijalankan paa 16 Jun lalu, namun keduanya menarik diri pada malam 15 Jun.

“Nak pujuk itu tidaklah, ‘no way’. Banyak kali pengarah, Riza telefon tapi tak angkat. Jadi kami anggap memang mereka tak mahu.

“Ketika sesi bacaan skrip, mereka datang. Dah terangkan mengenai watak. Lagipun, kita dah bayar semua peralatan, lokasi dah bayar semuanya, beratus ribulah. Ini RM1 juta punya projek,” katanya.

Dalam pada itu, Aida turut kecewa kerana dia yang menaikkan nama Amelia dan Idris namun tidak sangka ini balasan diterimanya.

“Nama Amelia meletup sebab drama saya iaitu Kisah Cinta Kita. Idris pula berlakon dengan saya, Fattah Amin yang bawa dia ke pejabat saya. Daripada kayu, seorang model, tak pernah berlakon, dengan AAP lah berlakon lepas satu, satu. Saya tak sangka dia berperangai macam ni, sangat tak profesional,” katanya.


Sejauh Mana Anda Boleh Kongsi & Dedah Data Peribadi?

Mungkin ramai di antara kita yang masih lagi belum ‘alert’ tentang pendedahan dan juga perkongsian data peribadi kita.

Nak pula kalau ibu dan ayah di kampung tu. Ada di antara mereka yang kurang pendedahan. Asal ada orang yang pakai pakaian lengkap jer terus percaya itu pegawai kerajaan atau bertugas. Sedangkan itu ada lah scammer dan ramai juga yang menyamar untuk mendapatkan data peribadi kita! Seram kan?

Kalau anda nak tahu sekarang ni ramai juga yang cuai dengan memuatnaik data peribadi mereka secara terbuka di media sosial tanpa menyedari ada pihak tidak bertanggungjawab menggunakan data mereka untuk perkara negatif.

Mungkin anda tak perasan, keterujaan anda dalam memuat naik gambar yang mengandungi maklumat peribadi contohnya keputusan peperiksaan yang ada nombor kad pengenalan, memuatnaik gambar pasport sedangkan banyak maklumat peribadi dipaparkan itu sebenarnya mengundang bahaya.

Ada pihak yang tidak bertanggungjawab akan ‘mencuri’ dan menyebar luaskannya tanpa persetujuan kita untuk tujuan salah. Jadi beringatlah, jangan sesekali lalai dan mendedahkan data peribadi anda yer, sangat bahaya!

Apa yang anda faham dengan data peribadi itu? Merujuk pada Akta Perlindungan Data Peribadi 2010 [Akta 709], data peribadi ditafsirkan sebagai sebarang maklumat dalam transaksi komesial yang boleh mengenal pasti identiti seseorang. Haa, anda boleh tengok senarai yang kami berikan di bawah. Data peribadi anda tidak patut didedahkan sewenang-wenangnya kepada mana-mana pihak/individu.

1. Nama dan Alamat
2. Nombor kad pengenalan
3. Nombor pasport
4. Maklumat Kesihatan
5. E-mel
6. Gambar
7. Imej dalam rakaman televisyen litar tertutup (CCTV)
8. Maklumat dalam fail peribadi
9. Maklumat akaun bank
10. Butiran kad kredit

Di samping itu, di bawah Akta 709 data peribadi sensitif merujuk kepada sebarang maklumat mengenai kesihatan (contohnya, jenis darah, rekod kesihatan, keadaan fizikal dan mental), pendapat politik, kepercayaan agama, dan maklumat-maklumat lain yang ditetapkan oleh Menteri di bawah Akta 709 dari semasa ke semasa.

Jika anda ada berkongsi maklumat peribadi seperti yang kami sebutkan di atas ini kepada orang/pihak yang tidak dikenali, dan berasa tidak yakin, serta maklumat anda disalahgunakan, anda boleh jer merujuk kepada pihak-pihak yang bertanggungjawab.

i. Jika penyalahgunaan data peribadi berlaku dalam transaksi komersial, anda boleh laporkan kepada Jabatan Perlindungan Data Peribadi (JPDP) melalui Sistem Perlindungan Data Peribadi (SPDP), https://daftar.pdp.gov.my.

ii. JPDP ialah agensi di bawah Kementerian Komunikasi dan Multimedia Malaysia (K-KOMM) yang berperanan memastikan pematuhan kepada Akta 709 melalui peningkatan kesedaran/promosi, perkongsian amalan terbaik, khidmat nasihat umum dan bimbingan serta menjalankan penguatkuasaan.

iii. Tanggungjawab utama JPDP adalah untuk mengawal selia pemprosesan data peribadi dalam urus niaga komersial oleh Pengguna Data (individu/organisasi yang memproses data peribadi) supaya tidak disalah guna dan disalah pakai oleh pihak-pihak berkepentingan.

iv. Sekiranya penyalahgunaan data peribadi itu melibat ugutan dan scam, anda boleh laporkannya kepada Polis Diraya Malaysia (PDRM)

v. Jika penyalahgunaan data peribadi yang melibat buli siber dan berita palsu, anda boleh melaporkannya kepada Suruhanjaya Komunikasi dan Multimedia Malaysia (SKMM).

vi. Bagi penyalahgunaan atau kebocoran data peribadi di bawah milikan Kerajaan Persekutuan dan Kerajaan Negeri, sila rujuk kepada agensi kerajaan yang berkenaan dan Agensi Keselamatan Siber Negara (NACSA).

Nasihat kami, sebagai pengguna, anda perlu sedar bahawa isu perlindungan data ini tidak patut dipandang remeh kerana jika data peribadi anda terlepas ke tangan pihak yang tidak bertangungjawab, kesannya amat dasyat.

Ada antara kita yang telah menjadi mangsa kecurian identiti, scammer dan buli siber. Jadi sentiasalah berwaspada okay. Pada yang ada ibu dan ayah di kampung tu, cubalah anda nasihati dan menerangkan keadaan sebenar kepada mereka. Harap-harap tiada perkara buruk berlaku di kemudian hari!


Ramai Nak Boikot Mat Kilau, Syamsul Yusof Percaya Rezeki Allah

Sejak bulan lalu hangat diperkatakan mengenai kemelut rumah tangga pelakon dan pengarah Syamsul Yusof yang menjadi bualan ramai.

Terbaru, menerusi satu perkongsian di Instagram, Syamsul mendedahkan ada pihak yang ingin memboikot filem dan karyanya disebabkan kontroversinya itu.

Bagaimanapun, Syamsul tenang mengatakan bahawa ada yang lupa bahawa mereka bukanlah Tuhan serta menyerahkan soal rezeki kepada Allah.

“Walau segelintir ingin memboikot filem, memboikot saya ‘lets cancel syamsul yusof’ & iri kejayaan dari Allah SWT Tiada yang Lain. Engkaulah tuhanku ya Allah. Maha pemberi rezeki. Aku reda,” tulisnya.

Menerusi entri itu, Syamsul turut berkongsikan tempahan tiket yang tinggi secara dalam talian di semua panggung.

“Setakat ini, panggung memaklumkan Mat Kilau menjadi filem dengan tempahan tiket tertinggi (sebelum showing) mengalahkan filem Hollywood dan filem negara asing,” katanya.


Empat Dekad Berlakon, Mubarak Majid Dinobat Pelakon Lelaki Terbaik Di India

Pelakon Mubarak Majid dinobat sebagai pelakon Lelaki Terbaik menerusi filem pendek Coofie & Sexy Dress terbitan Buffalo Orange Pictures Sdn Bhd di Motion Horse International Film Festival (MHIFF) 2022 yang diadakan di India baru-baru ini.

Memetik Harian Metro, Mubarak berkata ini merupakan kemenangan pertama yang diraih sepanjang empat dekad pembabitannya dalam industri lakonan tanah air.

“Saya baru diberitahu berkenaan kemenangan ini oleh produksi dan setakat ini belum dapat sijil yang akan diberikan dalam bentuk digital selepas ini,” katanya.

Berkongsikan mengenai wataknya dalam filem itu, pelakon berusia 66 tahun itu memegang watak sebagai bapa kepada seorang model.

“Ia mengisahkan kehidupan keluarga yang susah di mana isterinya jatuh sakit dan anak perempuannya kemudian membantu mencari wang dengan bekerja sebagai model.

“Namun, bapanya salah sangka dan menganggap anaknya buat kerja yang tak elok. Bapanya tak tahu rupa-rupanya di tolong bapanya cari wang untuk biaya perubatan emaknya. Itu yang tajuknya ada perkataan Sexy Dress,” katanya.

Mengulas mengenai kemenangannya itu, Mubarak akui terkejut kerana sebelum ini hanya tersenarai dalam Top 5 pencalonan anugerah di tanah air seperti Anugerah Seri Angkasa dan Anugerah Skrin.

“Ia sesuatu yang amat membanggakan kerana dah lama saya dalam ini dan ada juga penghargaan walaupun bukan diperolehi dalam negara sendiri. Saya tak sedih dan tak nak kata apa jika dianggap tak dihargai di negara sendiri kerana itu bukan matlamat saya.

“Saya hanya buat yang terbaik dan penghargaan itu datang daripada penilaian pihak mereka. Saya tak ada perasaan kecil hati kerana dah buat kerja saya,” katanya.


Sampai Bila Nak Pakai Tilam Lusuh? Jom Trade-In Tilam Lama Tukar Baharu!

Anda tahu tak tilam di rumah yang anda pakai sekarang ni dah ‘berusia’ berapa tahun? Dan setakat sekarang ni adakah tidur anda nyenyak dan tidak terganggu?

Haa…nampak macam remeh jer kan soalan ni tapi sebenarnya tak. Sangat penting untuk anda ambil tahu tentang tilam kesayangan anda tu.

Kalau anda nak tahu, tilam memainkan peranan penting untuk tidur anda sebabnya kita dikatakan hari-hari tidur atas tilam dan boleh dikatakan kita menghabiskan kira-kira 49 hingga 60 jam untuk tidur di atas katil. Jadi korang bayangkanlah berapa banyak kotoran terkumpul termasuklah peluh, minyak, dan lain-lain yang terhasil daripada tubuh kita. Setuju?

Dan disebabkan ini juga lah anda boleh mengalami alahan, kerosakan kulit, asma, dan banyak lagi masalah kesihatan lain yang boleh mengganggu kualiti tidur anda. Nampak tak?

Tidak salah sekiranya anda tukar tilam lama yang lusuh tu kepada tilam baharu. Tidur lagi nyenyak serta tiada lagi hgangguan kesihatan. Badan kita ni nak pakai lama tau!

Jenama perabot terkemuka Malaysia, Rozel adalah salah satu syarikat yang ada mengeluarkan tilam yang bagus dan berkualiti tinggi. Berita baik untuk anda yang tak nak berisiko untuk tanggung masalah kesihatan, Rozel Malaysia ada membuat kempen untuk tukar tilam lama anda kepada tilam baharu!

Anda boleh trade-in tilam lama anda dan beli tilam baharu di Rozel sehingga RM2,000*. Paling best, anda boleh dapat rangka katil kulit terpilih PWP 50% bila membuat belian tilam!

Oh ya, anda juga boleh membuat bayaran ansuran bulanan dengan tanpa interest (0%) sehingga 24 bulan! Tak perlu risau dah, pilih jer mana tilam yang menjadi kesukaan anda.

Antara tilam yang bagus untuk anda trade-in nanti adalah Vertec, Royal Crown, Maxiflex Opulent dan Maxiflex Legacy. Dahla cantik semua, bagus pula untuk kesihatan anda. Memang tidak dapat disangkal lagi kehebatan dan keselesaan rangkaian tilam mewah Maxiflex dari Rozel ini.

Rangkaian tilam Maxiflex dari Rozel ini turut menawarkan standard premium dalam keselesaan dan juga kemewahan kerana ianya direka dengan teliti dengan bahan terbaik untuk memastikan malam anda yang tenang dan bangun di pagi yang segar untuk gaya hidup moden ketika ini.

Rozel Maxiflex Vertex, adalah antara pilihan tilam terbaik dari Maxiflex kerana ia dibuat menggunakan 100% lateks semulajadi serta ditambah dengan 8 lapisan pinhole lateks semula jadi.

Lapisan lateks 7 zon ini direka bentuk secara ergonomik agar sesuai dengan bahagian badan anda yang berbeza untuk tulang belakang dan juga tekanan yang optimum.

Bahagian atas belakang dan pelvis lebih lembut manakala zon tengah lebih tebal kerana di sinilah bahagian paling berat badan kita terletak, memerlukan lebih banyak sokongan untuk melegakan ketegangan dan sakit belakang bawah. Zon tengah yang lebih kukuh juga menghalang tilam daripada kendur dan menjamin jangka hayat yang lebih lama.

Selain itu, tilam ini juga dihiasi dengan selimut yang diperbuat daripada fabrik sutera sejuk premium yang sangat mesra kulit, senang bernafas dan anti statik, sekali gus memastikan anda mendapat tidur yang mewah.

Bagi Rozel Maxiflex Opulent pula adalah tilam spring poket berkualiti tinggi dengan permukaan padat yang direka bentuk dengan reka bentuk spring poket 7 zon untuk memastikan kesihatan belakang anda terjaga secara keseluruhannya. Kemewahan itu juga dihiasi dengan selimut sutera yang sejuk.

Kalau anda nak tahu, tilam lateks semulajadi kini semakin popular kerana ia sesuai dengan kontur badan anda untuk memastikan keselesaan dan ketahanan yang terbaik. Tilam ini juga sangat mesra alam dan kesihatan tidur anda juga terjaga.

Tak rugi pun kalau anda trade-in tilam lama anda tu dengan tilam baharu dari Rozel ini. Bagi anda yang tinggal berdekatan dengan Rozel Showroom, anda boleh jer lihat sendiri kemewahan tilam ini. Boleh klik LINK INI  untuk semak mana showroom berdekatan anda!


Pak Nil Berjaya Kumpul Lebih RM100,000 Untuk Bantu Zamani

Usaha pengacara popular, Datuk Aznil Nawawi mencari dana membantu membiayai kos pembedahan penyanyi Zamani Slam berjaya mengumpul lebih RM100,000 hasil sumbangan orang ramai.

Difahamkan, tidak sampai 10 jam dilancarkan sudah berjaya mengutip jumlah tersebut bagi membantu Zamani yang menderita penyakit tulang belakang atau skoliosis.

Menerusi satu perkongsian di Insta Story sebentar tadi, Pak Nil memaklumkan tabung bantuan itu telah pun ditutup.

“Tabung bantuan untuk Zamani dah Pak Nil tutup ya. Itu adalah jumlah penuh yang dapat dikutip.

“Memang di luar jangkaan dan memang ramai sayangkan Zamani. Semoga Allah balas kebaikan kamu semua dengan rezeki yang berlipat kali ganda. Semoga dengan bantuan ini, Zamani dapat disembuhkan. Aminn,” tulisnya.

Semalam, Pak Nil ada memuat naik rakaman perbualannya dengan Zamani serta memohon maaf kerana membuat kutipan tanpa pengetahuan penyanyi itu.

“Minta maaf Pak Nil buat kutipan untuk Zamani tak cakap dengan Zamani sebab Pak Nil tahu Zamani kata tak nak meminta-minta.

“Tapi Pak Nil kata tak apa biar Pak Nil yang buat. Zamani nak buat ‘show’ banyak-banyak, Pak Nil rasa keadaan Zamani nanti lagi memudaratkan,” katanya.

Zamani yang sebak bagaimanapun enggan menerima wang tersebut serta meminta Aznil menyimpan wang tersbeut sehingga tiba waktu penbedahan.

Pak Nil kemudian meminta Zamani mengambilnya untuk kegunaan rawatan kerana tidak mahu Zamani risau dan tertekan kerana boleh memudaratkan kesihatannya.

Terdahulu, pengurus Zamani meminta pihak yang mahu mewujudkan tabung dana agar tidak berbuat demikian kerana penyanyi itu masih di peringkat awal rawatan serta bimbang jika wujudnya scammer yang mahu mengambil kesempatan.


Shahir Tunang Bulan Depan, Erra Fazira Ucap Tahniah

Sebelum ini mempunyai hubungan rapat dengan penyanyi Shahir, pelakon dan penyanyi, Erra Fazira mengucapkan tahniah buat sahabatnya itu yang bakal menamatkan zaman bujang tidak lama lagi.

Memetik Harian Metro, Erra yang masih mengekalkan hubungan baik dengan bekas kekasihnya itu berkata dia ada menghubungi Shahir.

BACA: Dua Bulan Kenal Calon Isteri, Shahir Rancang Kahwin Tahun Depan

“Saya ada menghubunginya sebaik saja menerima perkhabaran gembira itu. Saya mengucapkan tahniah kepadanya,” katanya.

Dalam pada itu, Erra berkata dia yakin Shahir sudah bersedia untuk melayari alam rumah tangga. Ujarnya lagi, meskipun tidak berjodohan dia masih baik dengan penyanyi itu.

“Semestinya saya teruja dan gembira apabila terbaca berita gembira itu. Lantas saya terus menanyakan kepadanya dan dia menceritakan sepenuhnya kepada saya.

“Saya masih mengekalkan hubungan baik dengan rakan-rakan lama, yang mana biarpun tidak berjodoh, namun tidak bermasam muka. Apabila mendengar khabar baik mereka, semestinya kita turut gembira,” katanya.

Terdahulu, Shahir memaklumkan bakal melangsungkan pertunangan dengan kekasihnya pada pertengahan Julai ini.

Tambahnya lagi, dia dan pasangan merancang untuk berkahwin tahun ini. Ujarnya lagi, bakal isteirnya itu bukan di kalangan orang industri.


“Kalau Fikir Duit, Dah Lama Saya Kahwin Dengan Kerabat Diraja” – Yasmin Hani

Sebelum ini hangat diperkatakan apabila pelakon Alif Hadi mengakui kini sedang berkawan rapat dengan aktres dan pengacara Yasmin Hani dan dalam fasa mengenal hati budi.

Memetik Kosmo, Yasmin Hani berkata dia tidak mahu urusan perkahwinan dipandang ringan serta berharap lelaki pilihannya dapat menggalas tanggungjawab sebagai suami dengan baik.

“Sebut-sebut (nak kahwin) itu dah ada tapi dia (Alif Hadi) tahu apa yang saya nak. Jangan main-main. Saya tak nak nanti, anak persoalkan saya bercerai lagi. Saya tak nak sebab budak-budak sekarang, mereka bijak.

“Tiada sesiapa kahwin nak bercerai tapi kalau dah jadi, saya percaya, mereka tidak mahu atau jauh sekali mahu dipandang hina sebab kita semua ingin mencuba.

“Jadi, anak-anak saya bijak dan saya boleh cakap, tiada siapa pun nak rumah tangga berakhir dengan perceraian sebenarnya,” katanya.

Dalam pada itu, ibu kepada dua cahaya mata itu berkata tiada masalah jika dia meneruskan kehidupan sebagai wanita berstatus janda sampai bila-bila.

“Saya tak kisah dan sebab itu saya cakap, kalau saya menjanda pun dan asalkan saya bahagia dan ada duit, saya jalan terus dan saya okey. Sebab zaman sekarang ini, ada duit, pandailah seseorang itu cari kebahagiaan mereka di mana.

“Bukan saya nak cakap duit segala-galanya. Kalaulah saya fikir duit sahaja, dah lama dah saya kahwin dengan kerabat diraja. Kalau tak dah berstatus Che Puan sekarang,” katanya.

Terdahulu, Yasmin berkahwin dengan bekas pemain drama kumpulan Blackrose pada 2011 namun bercerai tahun lalu. Pasangan itu dikurniakan dua cahaya mata, Noah Ismail Wong dan Eissa Elzander Wong.


Neelofa Mohon Sedikit Masa Lagi Untuk Kongsi Wajah Bilal

Hampir lima bulan menimang cahaya mata sulung, sememangnya ramai yang tidak sabar melihat wajah anak kepada selebriti terkenal, Neelofa iaitu Muhammad Bilal.

Bagaimanapun, Neelofa meminta sedikit waktu lagi untuk berkongsikan wajah anaknya. Ujarnya, sebagai ibu dia mahukan yang terbaik meskipun ada yang menjadikan isu penyakit ‘Ain sebagai bahan gurauan

“Jika ada yang mempermainkan mengenai perkara itu, sebenarnya seolah-olah mereka main-mainkan kewujudan ‘Ain. Bukan mereka sindir saya sebenarnya.

“Malah hal ini di dalam hadis sahih pun sudah ada. Saya tidaklah arif sangat mengenai perkara ini, tapi saya mungkin boleh melangkaui takdir.

“Saya buat ini (belum dedah wajah anak) walau orang kecam macam mana sekali pun, kami fikir mengenai kesihatan serta kesejahteraan anak. Tunggu bagi dia besar sikit. Bukan saya nak sorok atau tak mahu bagi orang tengok, tidak.

“Kalau boleh saya mahu dia membesar seperti kanak-kanak normal yang lain. Beri masa dia untuk kuat sikit, barulah kita akan bawa dia keluar dan sebagainya,” katanya.

Dalam pada itu, Neelofa turut berterima kasih kepada pihak atau selebriti yang bersetuju dengan tindakannya itu. Ujarnya lagi, apa yang dilakukannya itu juga adalah untuk menjaga kesihatan mental anak apabila semakin dewasa kelak.

“Elly Mazlein sendiri pernah berkongsi yang mana dia melihat anaknya lebih ceria dan gembira bila ketika di sekolah, orang tidak kenal dia anak siapa.

“Apa yang dilakukan ini juga untuk kesihatan mental kanak-kanak. Mungkin kalau pergi mana-mana, kena kerumun atau ambil gambar nanti. Kasihan pada mereka juga,” katanya.

Neelofa mendirikan rumah tangga dengan pendakwah, PU Riz pada 27 Mac 2021. Pasangan itu dikurniakan seorang anak lelaki, Muhammad Bilal dilahirkan pada 29 Januari lalu.


Ashira, Bad Indigo Sah Bercerai

Penyanyi Ashira dan suaminya yang juga ahli kumpulan Indigo, Bad mengumumkan rumah tangga mereka sudah pun berakhir.

Berita itu dikongsikan oleh Ashira dan Bad menerusi Instagram sebentar tadi. Menurut Bad, keputusan itu dibuat atas persetujuan bersama. Menurut Bad lagi, mereka berpisah bukan disebabkan orang ketiga namun mengunci mulut mengenai punca perpisahan mereka.

“Kami dah capai persetujuan bersama, kami dah sah berpisah. Tapi, kami tetap berkawan sebab kami memang nak berkawan sampai bila-bila. Insya-Allah. Saya tetap sayang dia juga. Yang penting, tak ada orang ketiga, keempat, kelima dan keenam.

“Sebenarnya, apa sebab semua ini (berlaku), tak boleh nak cerita sebab apa yang berlaku dalam perkahwinan adalah aib. Mendedahkan aib walaupun aib sendiri adalah dosa. Jadi, hanya Allah yang tahu,” katanya.

Sementara itu, Ashira berkata dia berharap dengan perkongsian video ini dapat menjawab persoalan mengenai rumah tangga mereka.

“Kami nak beritahu dahululah sebelum keluar daripada mulut orang lain sebab banyak sangat cerita-cerita di luar yang tak betul. Diharap, video ini jelaslah untuk semua orang. Tak ada masalah antara kami.

“Dan nak minta maaf juga kalau ada kawan-kawan wartawan yang nak tanya kenapa, punca dan bila. Yang itu biarlah saya, dia keluarga dan yang di atas (Allah) sahaja yang tahu,” katanya.

Terdahulu, Bad dan Ashira berumah tangga pada 11 Mac 2021. Hubungan mereka mula rapat ketika menyertai program Gegar Vaganza musim ketujuh (GV7).


Rupanya Ini Sebab Susu Badan Syatilla Melvin Banyak, Ibu Boleh Ikut Cara Ni

Siapa sahaja yang tak kenal dengan pelakon dan usahawan yang sedang meningkat naik dalam dunia perniagaan, Syatilla Melvin yang terkenal dengan produk kosmetik ‘Kekasih’.

Syatilla yang merupakan ibu kepada 3 cahaya mata ini bakal membuatkan para ibu teruja dengan caranya berusaha untuk memperbanyakkan susu badan.

Sebagai seorang ibu, Syatilla tak terlepas untuk memikirkan cara bagaimana untuk memastikan susu badannya sentiasa cukup untuk anak bongsunya.

Jika dahulu kami pasti geng-geng ibu sering mengamalkan tips rebusan homemade milkbooster untuk tambah susu badan dan juga boleh naikkan HB. Di mana air rebusan ini menggunakan kurma cina, kurma hitam, logan dan goji berry.

Tapi kali ini, korang dah tak perlu susah payah lagi untuk mencari bahan rebusan dan tunggu masa yang lama untuk rebus bahan homemade tersebut. Korang makan jer apa yang Syatilla ni makan, confirm susu badan banyak.

Bak kata Syatilla, sekarang dah ada benda yang memudahkan para ibu untuk memperbanyakkan susu badan. Paling best boleh ambil di mana saja. Best kan tak perlu nak buang masa yang banyak.

Kalau korang nak tahu, Syatilla amalkan Lactation Jell-Y Nufiya yang hanya perlu koyak kan plastik bungkusan dan makan. Menariknya boleh simpan jer dalam handbag korang dan makan bila-bila masa sahaja. Mudah kan kerja ni?

Dengan Lactation Jell-Y Nufiya ni juga dapat memekatkan susu ibu, menambah susu ibu, memberi tenaga, membantu menaikkan HB ibu mengandung dan sesuai untuk ibu mengandung 4 bulan ke atas.

Lactation Jell-Y Nufiya juga sesuai untuk ibu dalam pantang. Kali tu, waktu berpantang ibu lebih mudah dan happy dengan adanya Lactation Jell-Y Nufiya sebagai peneman. Duduk-duduk makan jelly sambil susukan baby atas riba. Best kan?

Bila naluri keibuan itu ada dalam hati, dah tentu sanggup melihat anak-anak lain menangis inginkan susu, disebabkan si ibu tak mampu memberi kan?

Dan disebabkan itulah pelakon pujaan ramai ini juga berbesar hati untuk berkongsi susu badannya dengan kanak-kanak yang berada di rumah perlindungan kanak-kanak. Syatilla menyatakan hasratnya untuk berkongsi  susu badannya disebabkan terlalu banyak hasil pengambilan Lactation Jell-Y Nufiya

Bagi yang ingin bertanya lanjut mengenai perkongsian susu ini, korang boleh terus ke Instagram Syatilla.

Para ibu yang ingin menjimatkan masa untuk menghasilkan susu badan yang banyak, korang boleh grab jer Lactation Jell-Y Nufiya. Banyak kelebihan yang korang boleh dapat. Paling penting dapat jimatkan masa korang.


Siti Nurhaliza Belum Terfikir Sediakan ‘Bodyguard’ Untuk Aafiyah & Afwa

Penyanyi nombor satu negara, Datuk Seri Siti Nurhaliza berkata beliau belum terfikir untuk menyediakan khidmat pengawal peribadi untuk dua anaknya, Siti Aafiyah Khalid dan Muhammad Afwa Khalid.

Memetik Harian Metro, Siti berkata beliau menyerahkan sepenuhnya kepada suaminya, Datuk Seri Khalid Mohammad Jiwa untuk membuat keputusan.

BACA: Kongsi Video Di Tanah Suci, Netizen Sebak Dengar Luahan Siti Nurhaliza

“Setakat ini, belum lagilah (menyediakan pengawal peribadi untuk anak-anak). Saya serahkan semuanya kepada suami,” katanya.

Dalam pada itu, Siti memberitahu beliau juga tidak menggunakan khidmat pengawal namun hanya diperlukan dalam acara tertentu sahaja demi keselamatan.

“Saya pun tak ada menggunakan ‘bodyguard’ setiap masa, cuma dalam acara tertentu saja untuk menjaga keselamatan ketika mengadakan persembahan. Kalau biasa-biasa itu, tak ada,” katanya.

Siti mendirikan rumah tangga bersama suami, Datuk Seri Khalid Mohamad Jiwa pada 21 Ogos 2006 dan dikurniakan dua cahaya mata, Siti Aafiyah, 4 tahun dan Muhammad Afwa kini berusia setahun.


Didakwa Pukul Penghuni Kondo, Noor Nabila Pertahankan Sharnaaz Ahmad

Hangat diperkatakan mengenai pelakon Sharnaaz Ahmad didakwa memukul seorang penghuni di kondominium baru-baru ini, bekas isterinya, Noor Nabila berkata dia sentiasa mempertahankan bapa kepada anaknya itu.

Memetik Harian Metro, Nabila berkata dia tahu apa yang berlaku dan dia akan sentiasa berada di belakang bekas suaminya itu.

“Ketika mendengar berita itu, saya akui terkejut. Sudah pasti saya bertanya kepada Sharnaaz mengenai apa yang terjadi.

“Saya tak nak komen lebih lanjut sebab kes ini masih dalam siasatan polis. Cuma saya tahu apa yang berlaku di sebaliknya.

“Apa pun yang berlaku Sharnaaz tetap bapa kepada anak kami. Saya menyokong dia dan hubungan kami pun memang baik demi anak,” katanya.

Dalam pada Nabila memberitahu, Sharnaaz mengalirkan air mata ketika bertemu dengan anak mereka, Jebat Jayden sebaik sahaja dibebaskan Isnin lalu.

“Sharnaaz hantar video dia bertemu Jayden selepas dibebaskan dengan jaminan polis. Dia menitiskan air mata ketika Jayden memeluknya. Saya beritahu Sharnaaz, apapun yang terjadi, terus pandang ke hadapan dan esok adalah hari baru.

“Mengenali Sharnaaz, dia seorang yang tegas dan bertanggungjawab. Dia sangat sayangkan anak dan saya tak boleh nafikan perkara itu,” katanya.


Peminat Nampak Baby Bump, Heliza Helmi Hamil?

Pejam celik sudah enam bulan penyanyi dan aktivis, Datin Seri Heliza Helmi mendirikan rumah tangga degan usahawan Datuk Seri Mahadi Badrul Zaman.

Baru-baru ini, perkongsian video suaminya membuatkan ramai peminat teruja. Menerusi video itu, Mahadi dilihat bermain tenis sebelum Heliza masuk membawa kipas mini.

“MasyaAllah.. Tengah main tenis pun ada orang masuk boleh kipaskan?? Eh jap, Siapa pemain, siapa pengipas?” tulisnya.

Apa yang menjadi perhatian ramai apabila mata netizen tertumpu pada bahagian perut Heliza yang kelihatan seperti baby bump. Ramai yang teruja apabila ternampak seolah ada baby bump dalam masa yang sama netizen turut gembira melihat kebahagiaan pasangan itu.

Setakat ini, Heliza mahupun suaminya belum mengesahkan lagi mengenai perkara itu. Apa pun kita doakan yang baik-baik sahaja.


Kongsi Video Bersalin, Elfira Loy Dipuji Langsung Tak Menjerit Masa Meneran

Baru-baru ini, pelakon Elfira Loy ada berkongsikan video momen indah suaminya, Farish Khairol Anuar yang menyambut sendiri kelahiran cahaya mata kedua mereka.

Video itu dikongsikan Elfira bersempena dengan sambutan Hari Bapa serta menitipkan ucapan terima kasih buat suaminya kerana menjadi ayah terbaik untuk anak mereka.

BACA: Selamat Bersalin Bayi Perempuan, Elfira Loy Menangis Tengok Suami Sambut Anak

“We love you so much no matter how annoying you are. You are still amazing. My best moment of you : when you assisting with the birth, sambut anak kita. SubhanAllah,” tulisnya.

Perkongsian Elfira itu mendapat pelbagai reaksi daripada netizen termasuk suamiya yang dilihat membalas penghargaan yang dibuat isteri tersayang.

Dalam pada itu, rata-rata netizen memuji Elfira dilihat tenang sahaja ketika bersalin serta mengagumi pelakon itu tidak menjerit ketika meneran.

Elfira dan Faris Khairol Anuar mendirikan rumah tangga pada 1 Januari 2019. Pasangan itu dikurniakan memiliki sepasang cahaya mata, Muhammad Rayyan Khalaf 2 tahun dan Nur Aria Mikayla yang dilahirkan pada 20 Mei lalu.


Jinggo Tak Masuk Campur Urusan Rumah Tangga Anak

Kini bergelar datuk selepas anaknya menimang cahaya mata, pengarah terkenal Azman Haji Yahya atau lebih dikenali sebagai Jinggo enggan mengulas lanjut mengenai nama cucunya, Bunga Elhaq.

Menerusi satu perkongsian di Instagram, Jinggo berkata nama cucunya itu merupakan kombinasi nama anaknya, Uzair Haqimy dan menantunya sendiri, Elisya Sandha.

BACA: Ramai Artis, Krew, Ekstra Dakwa Tertekan Bekerja Dengan Jinggo & Sheila Rusly

“Nama cucu Tok Sidang….BUNGA ELHAQ….Elhaq tu rasanya singkatan Elisya and Haq..So tu jer ler yang Tok Sidang boleh bagitau ke komer takat ni… Yang lain Tok Sidang tak boleh memandai mandai bagitahu… sebab apa? Sebab Bunga Elhaq bukan anak Tok Sidang tapi cucu Tok Sidang.

“Kalau Tok sidang buat keputusan pasal Haq and Mikha… ada orang lain masuk campur… Tok Sidang… naik angin…sebab apa? Sebab deme anak Tok Sidang, bukan anak komer…jadi nye…

“Bior Haq dengan Elisya yang mula update pasei Bunga Elhaq… baru le Tok Sidang pulak…sebab ape? Sebab Tok Sidang and Sis ni Dada and Nana Bunga Elhaq… eya idak?,” tulisnya.

Dalam pada itu, Jinggo memberitahu dia tidak mahu masuk campur dalam urusan rumah tangga anaknya kerana mahu mereka belajar serta membuat keputusan sendiri.

“Kalau kita masuk campur itu ini begitu begini, bila nye deme nak belajor buat keputusan untuk keluarga deme sendiri. Moral of the story, Jangan campor urusan anak anak kita yang udoh kawin, kita ni orang tua ni ushaaaa jer…peratiiii jer..

“Senang cerita bior le anak kita yang udoh kawin… yang udoh ada anak… yang udoh ada family buat keputusan sendiri kecuali bila terpaksa atau bila tiba masa…kita orang tua ni kena masuk campor baru kita nyebuk balik …Eya idak?,” tulisnya lagi.

Terdahulu, Uzair Haqimy mendirikan rumah tangga bersama Elisya Sandha pada 21 Ogos tahun lalu. Elisya selamat melahirkan cahaya mata sulung perempuan pada Sabtu lalu.


Normah Damanhuri Menangis Kak KM Hadiahkan Kereta Bayar Cash

Sebut sahaja nama Kak KM atau Liana Rosli, pasti ramai mengenai anak kepada pelakon veteran Normah Damanhuri yang sering mencetuskan kontroversi.

Walaupun sering dikecam, namun ramai mengagumi hubungan rapat usahawan itu bersama adik beradik dan sering membahagiakan ibunya.

BACA: Kak KM Baru Tahu Aksi Tepuk Punggung Salah, Janji Tak Buat Lagi

Baru-baru ini, ibuya pelakon Normah Damanhuri menangis sebak apabila Kak KM menghadiahkannya sebuah kereta jenis Honda yang dibeli secara tunai.

Berkongsikan video di Instagram Kak KM berkata pemberian tersebut adalah tanda kasih sayangnya buat ibunya tercinta. Menurut Kak KM, ibunya ada menyatakan hasrat untuk membeli kereta dan dia menunaikan impian permaisurinya itu.

Perkongsian video itu mendapat pelbagai reaksi daripada netizen yang turut sebak serta memuji Kak KM yang tidak lupa membahagiakan ibunya. Kata netizen lagi, ini antara sebab rezeki Kak KM melimpah ruah kerana sentiasa menduhulukan ibunya serta tidak berkira.

Pada Mac lalu, Kak KM dan adik beradik membuat kejutan menghadiahkan sebuah rumah di kampung halaman pelakon itu.

Difahamkan, rumah tersebut merupakan milik bapa mereka namun kini sudah sepenuhnya menjadi ibu dan mereka adik-beradik telah melakukan renovasi supaya lebih selesa.


Tampil Berhijab, Mona Allen Mahu Perbaiki Diri Sebelum Bergelar Ibu

Memuat naik foto tampil berhijab di Instagram, penampilan terbaru pelakon, Mona Allen menjadi perhatian ramai.

Enggan membuat sebarang kenyataan mengenai penampilannya itu, Mona memilih untuk membiarkan saja netizen membuat andaian sendiri mengenai imej bertudungnya itu.

BACA: Empat Tahun Mencuba, Mona Allen Berjaya Hamil Ikhtiar Minum Air Kelapa Muda Bakar

Memetik mStar Online, Mona mengakui sedang memperbaiki dirinya apatah lagi bakal bergelar ibu tidak lama lagi.

“Saya sebenarnya tak berani nak bagi kenyatana apa-apa mengenai penampilan saya sekarang. Bagi saya apa yang saya kongsikan…itulah.

“Terpulang pada netizen nak tafsir. Sebab tak nak salah faham, nanti orang ingat saya nak berubah dengan menunjuk-nunjuk. Saya takut kalau salah cakap, nanti jadi lain pula.

“Apa pun minta doa yang baik-baik. Saya pun dalam proses nak perbaiki diri. Nak menjadi seorang ibu dan isteri yang lebih baik,” katanya.

Dijangka bakal melahirkan cahaya sulung pada September depan, Mona bersyukur menerima banyak hadiah barang keperluan bayi.

“Saya dijangka bersalin September nanti. Alhamdulillah saya bersyukur ramai yang menghadiahkan barang baby. Saya anggap rezeki baby dapat macam-macam,” katanya.

Mona mendirikan rumah tangga dengan pelakon Pekin Ibrahim pada 7 Disember 2018.


“Kanabis Adalah Untuk Rawatan, Keluarkanlah Daripada Senarai Narkotik” – Yasin Sulaiman

Mahkamah Sesyen Petaling Jaya hari ini diberitahu kes pendakwaan terhadap penyanyi dan komposer,  Yasin Sulaiman, kekal dijalankan mengikut Seksyen 6B (1) (a) Akta Dadah Berbahaya (ADB) 1952.

Memetik Harian Metro, Timbalan Pendakwa Raya, Mohd Asnawi Abu Hanipah berkata, pertuduhan terhadap Yasin kerana menanam 17 pokok ganja itu kekal berdasarkan laporan kimia diterimanya petang semalam.

BACA: “Lillahi Taala, Yasin Sulaiman Antara Manusia Paling Baik Pernah Saya Jumpa”

Susulan itu, peguam Yasin, Ariff Azami Hussein berkata pihaknya tiada bantahan terhadap permohonan berkenaan.

“Terima kasih kepada pasukan pendakwaan kerana menyediakan laporan kimia dalam masa singkat dan kita mohon dua minggu dari sekarang (sebutan kes) jika memadai,” katanya.

Sementara itu, keadaan terkini Yasin turut menjadi perhatian ramai yang sempat mengucapkan salam takziah di atas pemergian Allahyarham Adibah Noor dan sahabat baiknya, Allahyarham Mujahid Abdul Wahab.

Dilihat tersenyum, menerusi video dikongsikan Instagram Hlive, Yasin sempat menitipkan pesan menggesa kerajaan Malaysia mengeluarkan kanabis daripada senarai nakotik.

“Kanabis bukan nakotik, satu dunia dah tahu. 40 negara antara yang maju telah membenarkan kanabis perubatan.

“Tuhan tak jadikan pohon kanabis sia-sia, pohon kanabis adalah untuk rawatan. Maka, keluarkanlah kanabis daripada senarai nakotik. Terima kasih semua…” katanya.

Perkongsian video itu mendapat pelbagai reaksi daripada netizen yang turut sebak namun mengagumi penyanyi itu yang sentiasa positif serta mendoakan agar urusan Yasin dipermudahkan.


“Kalau Saya Scammer, Saya Tak Bantu Azri” – Dr Azra Diera

Hangat diperkatakan di media sosial apabila kekasih pelakon Azri Iskandar yang juga penulis skrip, komposer dan novelis, Dr Azra Diera didakwa tidak wujud dan hanya scammer.

Memetik Getaran, wanita berusia 42 tahun itu menafikan dakwaan bahawa dia adalah seorang scammer seperti diperkatakan netizen.

Tidak ambil peduli dengan apa yang diperkatakan netizen, Azra berkata apa yang peting Azri sudah berjumpa dengannya dan tahu bahawa dirinya menyayangi pelakon itu.

“Mereka nak anggap apapun terpulanglah. Saya tak perlu nak muncul diri pun atas desakan atau paksaan orang lain. Saya bukan buat jenayah pun.

“Azri dah jumpa saya. Azri tau sejauh mana saya sayangkan dia. Saya tak perlukan orang lain untuk menilai hubungan kami.

“Perlukah orang yang dah tak ada kena-mengena dengan Azri ganggu hidup dia? Privacy dia? Kehidupan peribadi dia?

Dia nak bercinta dengan siapa pun tak ada kena-mengena dengan individu tersebut lagi. Kenapa perlu nak tunjukkan rasa insecure? Masih ada hati nak bersama lagikah?” katanya.

Jelas Azra lagi, dia bukanlah seorang scammer kerana jika benar dia scammer sudah tentu dia tidak akan membantu Azri.

“Kalau saya scammer, bukanlah Azri orangnya (mangsa). Azri tengah susah sekarang. Yang tolong dia pun saya. Scammer takkan cari orang yang ada masalah.

“Tanyalah Azri. Dia rasa macam mana bila jumpa saya. Setenang apa dia bila saya ada. Saya tak pernah minta apa-apa pun daripada dia.

“Saya cuma nak dia rasa happy dengan saya. Hidup tak lama. Kita tak tahu bila harinya kita akan dijemput pulang. Selagi ada hayat. Berbahagialah dengan orang yang menghargai kita,” katanya.

Dalam pada itu, Azra berkata dia gembira melihat perubahan Azri yang sebelum ini penuh tekanan dan bermasalah, namun kini semakin ceria.

“Tapi, saya sayang dia. Saya tak sanggup lukakan hati dia. Azri makin bersemangat sekarang. Dia ada impian hidup yang dia tak pernah capai sebelum ini.

“Saya gembira tengok perubahan dia. Dulu saya kenal dia sebagai seorang lelaki yang penuh dengan rasa tertekan, stres dan bermasalah.

“Tapi sekarang makin hilang semua itu. Boleh lihat kegembiraan dan keceriaan dia sekarang. Jumpalah dia kalau rasa apa yang saya cakap ni tak betul. Tengok sendiri dia yang sekarang ini,” katanya.

Azra berkata lagi, dia dan Azri kini mahu bersama-sama membangunkan kerjaya mereka dan menghalalkan hubungan serta hidup bahagia.

“Saya boleh tarik diri kalau ini boleh merosakkan reputasi dan kerjaya saya. Tapi, kalau Azri gila selepas ni, jangan salahkan saya. Saya dah penat sebenarnya. Kerjaya saya banyak terganggu.

“Lagi satu, saya nak betulkan kenyataan pihak sebelah sana. Saya bukan peminat Azri Iskandar. Saya tak tengok lakonan Azri.

“Tetapi sebaliknya Azri adalah peminat tulisan-tulisan saya. Terang-terang, Azri sendiri yang cakap tentang hal ini dulu,” katanya.


“Saya Masih Dalam Proses Selesaikan Masalah Rumah Tangga”

Pelakon dan pengarah popular, Syamsul Yusof memberitahu dia kini dalam proses menyelesaikan rumah tangga bersama isteri, Puteri Sarah.

Memetik Astro Gempak, Syamsul berkata dia ada sebab mengambil keputusan untuk berdiam diri kerana tidak mahu menyinggung perasaan mana-mana pihak.

“Inilah kehidupan, saya pun pernah berumur belas tahun. Saya pun dah umur berapa sekarang. I am aware of that. Saya bukan lari, cuma ambil tindakan berdiam diri.

“Itu yang terbaik, iyalah kerana pihak sana dah keluarkan. Saya tidak mahu bila saya cakap nanti akan menyinggung perasaan isteri atau mana-mana pihak,” katanya.

Syamsul turut meluahkan mengenai netizen yang seolah tidak sabar menantikan episod rumah tangganya bersama isteri.

“Tapi itulah kadang-kadang orang sekarang ini, netizen menganggap, minta maaf saya cakap. Tanpa kita sedar menganggap the real life now is fot them to watch dan macam makan popcorn. What’s next? Apa episod minggu depan?

“Tapi ini kehidupan sebenar, ini adalah pilihan saya tau siapa sahaja artis yang diberi pilihan untk tidak memberikan komen,” katanya.

Dalam pada itu, Syamsul berkata apabila sampai masanya nanti dia akan memberitahu kepada umum dan tidak akan berdiam sahaja.

“Sudah tentu akan sampai masanya saya akan beritahu. Takkanlah saya nak diamkan diri sampai ke sudah? Saya tidak begitu. Saya masih dalam proses menyelesaikan masalah rumah tangga. Jadi, itulah dia,” katanya.


Sharnaaz Ahmad Bergambar Dengan Minyak Masak Buat Netizen Geli Hati

Isnin lalu, pelakon Sharnaaz Ahmad sudah pun dibebaskan dengan jaminan polis atas dakwaan memukul dan menendang seorang lelaki di sebuah kondo di Segambut.

Semalam, Sharnaaz dilihat ada memuat naik gambar di Instagram bersama sahabat baiknya, Shukri Yahya dengan memegang sebotol minyak masak.

Apa yang menjadi perhatian adalah kapsyen gambar tersebut dimana Sharnaaz berkata dia sudah kembali dan berseloroh mengatakan semuanya minyak masak punya hal.

Menerusi entri itu, Sharnaaz turut mengucapkan terima kasih kepada Shukri yang datang melawatnya yang baru balik dari ‘outstation’.

Perkongsian Sharnaaz itu mendapat pelbagai reaksi daripada netizen yang terhibur dan geli hati dengan gelagat dua sahabat itu.

Tidak kurang juga, ada yang mencadangkan pelakon itu menjadi duta minyak masak atau keluarkan jenama minyak masak sendiri selepas ini.

Terdahulu, Sharnaaz mengakui panas baran adalah sinonim dengannya namun apa yang dilakukannya itu adalah perlu serta meminta menunggu cerita sebenar daripadanya.

Sharnaaz berkata dia akan membuktikan bahawa dirinya tidak bersalah serta berharap tiada pihak cuba membuat spekulasi mengenai kes itu.


“Saya Masih Single” – Ira Kazar

Sejak semalam hangat diperkatakan di media sosial mengenai anak kepada pelakon veteran, Kaza iaitu Ira Kazar didakwa sudah bertunang dengan pengarah popular, Syamsul Yusof.

Menerusi satu perkongsian di Insta Story, Ira menjelaskan dia tidak menjalin hubungan dengan mana-mana lelaki serta menafikan dakwaan sudah bertunang.

Sebelum ini, pelakon Puteri Sarah ada memuat naik paparan di IG Story mengenai laporan mendakwa suaminya bakal berkahwin dengan Ira Kazar.

Malah, dalam perkongsian itu juga seorang pengguna dengan nama, Hannah Montana mendakwa pengarah itu sudah pun bertunang.

Sementara itu, memetik Harian Metro semalam, Syamsul juga menafikan dakwaan berkenaan serta menyifatkan ianya mengarut.


Semakin Membongkok, Zamani Tetap Kerja Cari Dana Untuk Pembedahan

Keadaan fizikalnya semakin membongkok akibat penyakit scoliosis atau tulang belakang bengkok, penyanyi Zamani berkata dia perlu menjalani pembedahan dengan kadar segera.

Memetik mStar Online, Zamani berkata keadaan tulangnya yang semakin membongkok menyukarkan dia untuk melakukan aktiviti seharian dan bekerja.

Menurut Zamani, dia bakal menjalani pembedahan tulang belakang di sebuah hospital swasta di Kuala Lumpur dan masih menunggu tarikh daripada pihak hospital.

“Mengenai kesihatan saya yang terbaru agak kurang baik buat masa ini, cuma saya masih lagi keluar bekerja. Selagi mampu untuk bekerja dan saya akan lakukan walaupun keadaan diri sekarang ini hampir 24 jam sakit.

“Perut saya, belakang badan memang sentiasa sakit tapi saya hanya mengambil ubat penahan sakit dan ubat-ubatan lain yang doktor beri,” katanya.

Tidak dapat menahan sebak, Zamani berkata dia sedang mengumpul dana dengan memenuhi undangan nyanyian bagi melakukan pembedahan.

“Saya sebenarnya sedang kumpulkan dana untuk pembedahan itu, tapi saya tak mahulah meminta-minta pada orang, jadi saya cuba dengan cara buat show.

“Saya harap peminat-peminat dapat sokong untuk saya buat persembahan untuk saya dapatkan dana,” katanya.


Gigi Patah, Aaron Aziz Dipuji Masih Kacak Walaupun Rongak

Gara-gara tersilap langkah ketika melakukan babak aksi, separuh gigi hadapan pelakon Datuk Aaron Aziz patah hingga kelihatan sedikit rongak.

Berkongsika video di Instagram, Aaron menunjukkan gigi hadapannya yang patah. Menurutnya, bergelar pelakon aksi perlu bersiap sedia jika berlakunya perkara sedemikian.

“Nak jadi pelakon kena sedia gigi patah. Kata nak jadi pelakon aksi, sekali sekala patahlah gigi. Stuntman tak sengaja, jadi tiada siapa nak disalahkan,” katanya.

Perkongsian Aaron itu mendapat pelbagai reaksi daripada netizen yang terhibur dengan video dimuat naik pelakon itu. Malah, rata-rata netizen memuji Aaron tetap kacak walaupun bahagian gigi hadapan patah dan kelihatan rongak.

Difahamkan, Aaron telah pun membaiki giginya semula selepas mendapatkan khidmat daripada doktor di sebuah klinik pergigian.


“Kesian? Saya Rasa Bertuah Dapat Ibu Seperti Mama” – Cik B

Pasti ramai tahu baru-baru ini tular video usahawan kosmetik, Dato Seri Vida bertepuk punggung bersama pengasas produk sehingga dikecam teruk oleh netizen.

Susulan kontroversi itu, anak-anak usahawan itu iaitu Cik B dan Kacak turut terkena tempias apabila netizen meluahkan rasa kasihan kepada mereka mempunyai ibu seperti itu.

Kesian anak-anak kalau dapat mak macam ni. Cik B (@HavocCikb) boleh la hadiakan vida benda ni https://t.co/sEWc3rPBfd biar dia beringat sikit.

Tidak kurang juga, ada yang meminta CikB hadiahkan set jenazah kepada DSV sebagai tanda peringatan tentang kematian.

Sedar namanya dipetik oleh netizen, Cik B tampil memberi respon mengenai perkongsian netizen itu. Cik B berkata tidak perlu kasihan akan dirinya kerana dia bertuah mempunyai ibu seperti DSV.

Cik B juga mengatakan setiap gambar atau video yang tular tidak semestinya menggambarkan sifat atau cara seseorang secara peribadi.

Malah, Cik B turut memberikan kata-kata sindiran mengatakan mungkin mereka cemburu dia mempunyai ibu seperti DSV.

Status Cik B itu mendapat pelbagai reaksi daripada netizen yang mengatakan mereka langsung tidak cemburu kerana tiada siapa yang mahukan ibu seperti DSV serta berharap Cik B tidak akan melakukan seperti ibunya.


“Saya Tak Bertunang, Asyik Cerita Hal Dalam Kain Je…”

Tular dakwaan sudah bertunang dengan Ira Kazar, pengarah terkenal, Syamsul Yusof hanya mampu ketawa dengan gosip tersebut.

Memetik BH Online, Syamsul menafikan dakwaan tersebut serta mengatakan cerita itu lebih menjadi perhatian berbanding filem terbarunya, Mat Kilau yang sedang ditayangkan.

“Ya, saya tak bertunang atau berkahwin dengan sesiapa.  Tanyalah fasal filem Mat Kilau Kebangkitan Pahlawan, asyik cerita hal dalam kain saya sahaja,” katanya.

Sebelum ini, perkongsian pelakon Puteri Sarah di IG Story menjadi perhatian apabila berkongsi mengenai laporan portal yang mendakwa suaminya bakal berkahwin dengan Ira Kazar.

Malah, dalam perkongsian itu juga seorang pengguna dengan nama, Hannah Montana mendakwa pengarah itu sudah pun bertunang.

Menerusi entri itu, Puteri Sarah turut memberikan reaksi pada kiriman tersebut dimana dia meluahkan rasa syukur jika ianya benar.


“Berbaloi Ke Curang?” – Soalan Pak Nil Buat Shuk Sahar Terkelu

Sejak awal tahun ini, kemelut rumah tangga pelawak Shuk Sahar hangat diperkatakan apabila isterinya, Rossa Sera mendedahkan wujudnya orang ketiga.

Malah, Shuk juga telah pun menjual rumahnya bernilai RM1.2 juta untuk memulakan kehidupan berikutan kurang mendapat tawaran susulan kontroversinya itu.

BACA: Jual Rumah RM1.2 Juta, Shuk Sahar Pindah Ke Pulau Pinang

Baru-baru ini, tular video di aplikasi TikTok dikongsikan oleh netizen apabila pelawak itu dijemput dalam program Hard To Heart yang dihoskan oleh pengacara terkenal Datuk Aznil Haji Nawawi.

Dalam temu bual itu, Shuk mengakui sudah tidah tinggal sebumbung dengan isterinya, bagaimanapun Rossa belum lagi ke mahkamah untuk proses selanjutnya.

Shuk berkata bukan dia tidak cuba mempertahankan rumah tangganya, namun mengakui kerana kecurangan yang dilakukannya sejak empat tahun lalu membuatkan isterinya mungkin tidak tahan dan meninggalkan rumah.

Ditanya oleh Pak Nil adakah dia rasa berbaloi curang berkali-kali sehingga isterinya terluka, Shuk mengakui ianya tidak berbaloi kerana dia kini hilang keluarga dan merasakan hidupnya kosong.

Diakhir program tersebut, Shuk mengakui apa yang terjadi adalah salahnya dan hidupnya kini kosong tanpa isteri dan anak-anak.

Perkongsian video itu mendapat pelbagai reaksi daripada netizen yang ralat dengan Shuk serta memahami perasaan kecewa Pak Nil terhadap pelawak itu.

Bagaimanapun, netizen tetap mendoakan agar Shuk berubah ke arah lebih baik serta mengambil iktibar di atas apa yang berlaku.

Dalam pada itu, ada yang menitipkan pesanan kepada Shuk untuk menyemak kembali hubungan Allah serta dipermudahkan urusan jika mahu kembali kepada keluarganya.


Syamsul Yusof Nafi Dah Bertunang

Sejak semalam hangat diperkatakan mengenai pengarah terkenal, Syamsul Yusof didakwa sudah bertunang dengan wanita dikenali sebagai Ira Kazar.

Memetik Harian Metro, bagaimanapun Syamsul menafikan dakwaan berkenaan serta menyifatkan ianya mengarut.

Sebelum ini, pelakon Puteri Sarah ada memuat naik paparan di IG Story mengenai laporan mendakwa suaminya bakal berkahwin dengan Ira Kazar.

Syamsul dan Puteri Sarah mendirikan rumah tangga pada Mac 2014 dan hasil perkongsian hidup itu, mereka dikurniakan sepasang cahaya mata iaitu Syaikhul Islam, 5 tahun dan Summayah kini berusia 3 tahun.


Syamsul Yusof Didakwa Dah Bertunang Dengan Ira Kazar?

Perkongsian pelakon Puteri Sarah di IG Story menjadi perhatian apabila berkongsi mengenai laporan portal yang mendakwa suaminya, Syamsul Yusof bakal berkahwin dengan Ira Kazar.

Menerusi entri itu, Puteri Sarah turut memberikan reaksi pada kiriman tersebut dimana dia meluahkan rasa syukur jika ianya benar.

BACA: Syamsul Bakal Kahwin Dengan Ira Kazar? Yusof Haslam Harap Ia Tak Berlaku

Memetik Harian Metro, Sarah berkata dia tidak ambil tahu tentang apa yang berlaku kerana sibuk dengan penggambaran dan anak-anak.

“Saya sedang sibuk menjalani penggambaran drama dalam masa tempoh hari anak masuk hospital. Jadi, memang tak ambil tahu apa yang berlaku termasuklah isu ini (Syamsul dan Ira kahwin).

“Sejujurnya, saya tak nak peningkan kepala dengan isu ini. Saya mahu menjalani kehidupan dengan tenang saja. Fokus pada kerjaya dan anak-anak. Selebihnya saya serahkan pada ketentuan Allah SWT.

“Apa pun saya berterima kasih kepada orang ramai yang ambil berat terhadap diri saya dan anak-anak,” katanya.

Dalam pada itu, ditanya mengenai dakwaan terbaru Syamsul dan anak pelakon Kazar itu sudah bertunang, Sarah berkata dia tidak tahu menahu.

Terdahulu, pengarah Datuk Yusof Haslam mengakui terkejut dengan berita anaknya, Syamsul Yusof didakwa bakal berkahwin dengan wanita dikenalinya sejak empat tahun lalu serta berharap ianya tidak menjadi kenyataan.


Adibah Noor Tolak Masuk TV, Rupanya 19 Jun Tarikh Pengebumian

Sabtu lalu, industri hiburan tanah air dikejutkan dengan pemergian penyanyi Allahyarham Adibah Noor yang meninggal dunia akibat kanser ovari tahap empat.

Memetik Harian Metro, komposer dan penulis lirik, Chevy Amry berkongskan mesej terakhir arwah selepas bertanya kelapangan pada 19 Jun untuk terbabit dalam rakaman program Muzik Muzik 37.

Menurutnya, jemputan itu diterima bagi mempromosikan lagu Kecurigaan yang sempat dirakamkan Adibah dan diterbitkan pada 24 Januari lalu.

Chevy yang juga merupakan komposer lagu tersebut berkata, siapa sangka bahawa tarikh 19 Jun itu adalah hari pengebumian Adibah.

“Sebenarnya sudah beberapa kali kami dapat jemputan program seperti Muzik Muzik 37 dan Borak Kopitiam untuk promosi lagu, tapi dia cakap tidak bersedia untuk masuk TV. Di situ, kami syak dia sakit.

“Dia teruja ketika kami mahu melancarkan lagu ini kerana ia berpotensi besar tapi kebelakangan ini banyak jemputan dia tolak. Bila lihat gambar terbaharunya, nampak dia semakin cengkung, rupanya dia tidak sihat,” katanya.

Kata Chevy lagi, 13 November tahun lalu itu adalah kali terakhir dia bertemu dengan Allahyarham ketika melakukan proses rakaman.

“Syukur saya mempunyai kesempatan mengenali Kak Dib biarpun dalam masa yang singkat. Dia seorang yang merendah diri, dia tidak pernah menganggap dirinya sebagai diva. Antara kami juga tiada jurang, dia borak dengan saya seperti adik dan kakak. Kali pertama jumpa pun dia ramah seperti sudah lama kenal.

“Dia juga tidak ‘demand’ dan menyifatkan dirinya sebagai manusia biasa. Dia tidak pernah meletakkan dirinya sebagai artis popular atau sebagainya,” katanya.


Rambut Anak Sharifah Sakinah Diejek Netizen

Selepas berkahwin dengan lelaki Sweden bernama Michael Hansen, nama pelakon Sharifah Sakinah kurang diperkatakan netizen.

Kini bahagia dengan keluarga kecil bersama anaknya, Anais Adha, baru-baru ini Sakinah ada memuat naik video di aplikasi TikTok menari bersama anak perempuannya itu.

BACA:“Badan Yang Sharifah Sakinah Bangga Tayang Itu Akan Terbakar Di Neraka”

Bagaimanapun, memetik Kosmo! ada netizen bermulut jahat mengkritik serta mengejek gaya rambut Anais dalam video tersebut.

Sementara itu, ada netizen membidas individu yang mengejek anak perempuan pelakon itu supaya berhenti mengkritik kanak-kanak tersebut.

“Yang komen pasal rambut anak tu, stop2 la shaming anak orang.. ingat kifarah tu wujud,” pesan seorang netizen.

Pada Februari lalu, Sakinah mengumumkan sudah berkahwin dengan Michael namun tidak memaklumkan tarikh pernikahan mereka.

Terdahulu, Sakinah pernah berkahwin dengan juruterbang, Aliff Adha pada 2015 namun bercerai pada 2020. Hasil perkahwinan, mereka dikurniakan Anais kini berusia lima tahun.


Fizi Ali Suruh Tanya Shakilla Khoriri Sendiri Punca Hilang Sabar

Baru-baru ini perkongsian penyampai radio, Fizi Ali menjadi perhatian ramai apabila berang terhadap bekas isterinya, pelakon Shakilla Khoriri yang semakin hari makin melampau.

Memetik mStar Online, Fizi memilih untuk mengunci mulut selepas memuat naik status hilang sabar dengan bekas isterinya.

Menurut Fizi lagi, adalah lebih baik jika punca dan sebab dia memuat naik status berkenaan ditanyakan sendiri kepada Shakilla.

“Perkara ini saya tidak mahu komen banyak, nanti takut ada pihak yang terkecil hati atau sebagainya. Status tu lebih kepada luahan perasaan sebenarnya, mungkin ada yang terlebih di situ bagi tatapan umum.

“Untuk perkara selebihnya saya tidak boleh komen secara lebih lanjut. Kalau nak tahu lebih lanjut tanya belah sana,” katanya.

Terdahulu, Fizi meluahkan selama ini dia menjaga aib bekas isterinya itu memandangkan wanita itu merupakan ibu kepada anaknya, namun sabarnya ada batasnya.

Fizi turut mendakwa hidupnya sudah musnah disebabkan bekas isterinya itu namun tidak didedahkan apa yang pelakon itu telah dilakukan kepada dirinya.


Sajat Berjaya Beli Rumah RM1.5 Juta Di Australia

Hampir enam bulan berhijrah ke Australia, usahawan sensasi, Sajat atau nama sebenarnya Muhammad Sajjad Kamaruz Zaman mendedahkan berjaya membeli sebuah rumah berharga RM1.5 juta di negara itu.

Berkongsikan perkara itu di Instagram, Sajat berkata dia juga tidak sangka berjaya memiliki rumah itu selepas enam bulan memulakan perniagaan di Australia.

“Alhamdulillah, saya tak sangka kini sudah memiliki rumah di Sydney dengan harga AUS500,000 (kira-kira RM1.5 juta).

“Semestinya saya sangat gembira kerana dalam tempoh enam bulan saja memulakan perniagaan di sini dan berdepan dengan masalah cukai dan sebagainya akhirnya berjaya mengumpul aset di sini.

“Ini adalah permulaan baru kehidupan saya memandangkan saya juga semakin aktif mengendalikan perniagaan di Australia,” katanya.

Dalam pada itu, Sajat berkata dia tidak mahu lagi menoleh ke belakang serta mahu fokus dengan apa yang ingin dilakukan di masa akan datang.

“Jika kita yakin dan fokus apa kita buat, pasti kita akan maju ke hadapan. Selepas apa terjadi pada saya tahun lalu, saya untuk memandang ke hadapan saja. Saya sudah ‘move on’.

“Rezeki ada di mana mana. Kalau kita yakin dengan perniagaan kita buat, pasti kebaikan dan ganjaran kita akan dapat,” katanya.


Netizen Geli Dengar Azri Iskandar Panggil Kekasih Baby

Pasti ramai tahu, sejak dua minggu lalu hangat diperkatakan apabila pelakon Azri Iskandar mengesahkan bakal berkahwin dengan penulis skrip bernama Dr Azra Diera.

Baru-baru ini, menerusi temubual bersama Melodi, Azri menghubungi kekasihnya itu bagi menjawab pertanyaan serta membuktikan Azra benar-benar wujud dan bukan gimik semata-mata.

BACA: Ibu Kekasih Pengsan, Azri Iskandar Nak Saman Wanita ‘F’ & Portal Berita

Azra pada awalnya menjawab panggilan Azri namun sebaik sahaja mengetahui panggilan itu dirakam,  Azra memaklumkan bahawa dia sedang menjalani penggambaran. Malah, wanita itu juga segera meletakkan telefon.

Turut menjadi perhatian dalam temubual tersebut adalah Azri memanggil kekasihnya itu dengan panggilan baby.

Diruangan komen Facebook TV3 Malaysia, ada segelintir netizen geli mendengar nama panggilan tersebut apatah lagi sudah tua. Tidak kurang juga, masih ramai yang tertanya-tanya siapakah gerangan Dr Azra itu sebenarnya.

Terdahulu, Ellie Suriaty mencabar kekasih bekas suaminya bernama Dr Azra munculkan diri selepas meragui tentang kewujudan wanita itu. Menurut Ellie lagi, dia tidak menghalang bekas suaminya berkahwin lagi namun bimbang jika ia adalah love scam.


Sharnaaz Ahmad Terus Jumpa Jebat Jayden Sebaik Sahaja Dibebaskan

Selepas dibebaskan dengan jaminan polis jam 12 tengah hari tadi atas dakwaan memukul seorang penghuni komdominum, pelakon Sharnaaz Ahmad terus berjumpa dengan anaknya, Jebat Jayden.

Memetik Harian Metro, Sharnaaz berkata dia sangat rindukan anaknya itu serta mengatakan kebenaran akan terjawab.

“Nak jumpa anak saya dulu. Rindu yang tiada penghujungnya. Tak apa, ini dugaan untuk saya tapi kebenaran akan terjawab. Insya-Allah,” katanya.

Menerusi satu perkongsian di Instagram sebentar tadi, Sharnaaz memuat naik video bersama anaknya serta memaklumkan dia dalam keadaan baik-baik sahaja.

Diruangan komen, rata-rata rakan artis dan netizen mendoakan agar urusan pelakon itu dipermudahkan serta berharap Sharnaaz terus kuat menghadapi dugaan.

Terdahulu, Sharnaaz mengakui panas baran adalah sinonim dengannya namun apa yang dilakukannya itu adalah perlu serta meminta menunggu cerita sebenar daripadanya.

Malah, Sharnaaz berkata dia akan membuktikan bahawa dirinya tidak bersalah serta berharap tiada pihak cuba membuat spekulasi mengenai kes itu.


Kematian Adibah Noor Buat Ustaz Kazim Rasa Malu

Pemergian penyanyi Allahyarham Adibah Noor pada Sabtu lalu ternyata mengejutkan ramai apatah lagi ramai tidak tahu arwah menghidap kanser ovari, termasuk ahli keluarganya.

Melihatkan arwah marahsiakan sakitnya selama ini turut menyentuh hati pendakwah terkenal, Datuk Ustaz Kazim Elias yang meluahkan rasa malu di atas kesabaran penyanyi itum engharungi derita penyakitnya itu.

BACA: “Siapa Yang Tak Percaya Sihir, Maknanya Dia Tolak Al-Quran & Murtad” – Ustaz Kazim

“Kita kenal Allahyarham seorang yang sihat selama ini apabila melihat di kaca televisyen. Tiba-tiba sahaja dia menjadi kurus sebelum meninggal dunia.

“Rasa satu tamparan buat saya. Saya malu dengan Allah dan dengan arwah sebab dia sakit tidak ada seorang pun yang tahu. Jika ada pun arwah minta supaya tidak ceritakan kepada orang lain.

“Berbeza dengan saya, satu dunia tahu saya sakit. Saya belum jatuh tahap orang yang sabar seperti Adibah. Dia senyap dan tutup mulut. Dia merahsiakan tahap kesihatannya selama ini,” tulisnya.

Dalam pada itu, Kazim melihat tindakan arwah merahsiakan sakitnya sebagai satu pengajaran untuk lebih bersikap sabar seperti yang dituntut dalam Islam.

“Nak buat macam mana, saya pun tak nak cerita saya sakit jadi viral. Tapi, nak buat macam mana, kan?
“Jadi, pengajaran pada saya… sakit simpan elok-elok. Rahsia. Kalau Almarhum boleh simpan sakit dia sampailah hari kematian dia, jadi kenapa saya tak boleh tiru dia,” katanya.

Terdahulu, Ustaz Kazim mengejutkan ramai apabila mendedahkan mengenai penyakit misteri dihidapinya. Dedah Ustaz Kazim lagi, beliau telah diserang penyakit berkenaan sejak tahun 1997.

Menurut Ustaz Kazim, penyakit misteri dihidapinya itu menyebabkan kulit wajah, kaki, perut dan beberapa bahagian lain menjadi kehitaman serta mengeluarkan darah.


“Saya Yakin Saya Tak Bersalah, Saya Akan Buktikan…”

Selepas tiga hari ditahan reman, pelakon Sharnaaz Ahmad akhirnya dibebaskan hari ini dengan jaminan polis atas dakwaan memukul dan menendang seorang penghuni di kondominium pada Khamis lalu.

Memetik Harian Metro, Sharnaaz mengakui panas baran adalah sinonim dengannya namun apa yang dilakukannya itu adalah perlu serta meminta menunggu cerita sebenar daripadanya.

“Saya tidak bodoh untuk melakukan sesuatu yang begitu. Kepada sesiapa yang membuat spekulasi mengatakan saya panas baran, tunggu cerita sebenarnya,”

“Apa yang saya boleh katakan di sini, tiada unsur panas baran yang berlaku. Saya hanya buat apa yang saya rasa perlu. Kenyataan yang keluar hanya dari sebelah sana. Belum lagi dari pihak saya.

“Jangan hakimi terlalu awal. Tak tahu lagi bila pendakwaan tetapi saya sudah beri keterangan sebaik mungkin kepada pihak polis. Saya juga akan mengadakan sidang media untuk menjelaskan perkara sebenar dalam waktu terdekat,” katanya.

Dalam pada itu, sepanjang tiga hari ditahan banyak perkara dipelajarinya serta dia akan membuktikan bahawa dirinya tidak bersalah.

“Selama tiga hari ini lebih kepada membantu siasatan. Tiada yang teruk, malah banyak pengajaran yang saya belajar. Jangan risau saya okay dan pihak polis juga memberikan layanan yang baik.

“Saya yakin saya tidak bersalah. Insya- Allah saya akan buktikan kepada semua ada kebaikan yang saya buat dalam kes ini yang orang tak tahu dan tidak diceritakan. Saya akan ceritakan nanti di mahkamah. Saya harap tiada pihak cuba buat spekulasi dan terus menuduh mengatakan saya ini penjenayah,” katanya.


Yusof Haslam Sebak Titip Pesanan Buat Puteri Sarah

Sejak beberapa bulan lalu hangat diperkatakan mengenai mengenai kemelut rumah tangga pelakon Puteri Sarah yang mendedahkan diganggu pihak ketiga.

Terbaru, timbul desas desus mengatakan Syamsul Yusof bakal berkahwin lagi dalam masa tedekat dengan seorang wanita yang dikenalinya sejak empat tahun lalu.

BACA: Syamsul Bakal Kahwin Dengan Ira Kazar? Yusof Haslam Harap Ia Tak Berlaku

Semalam, dalam Melodi bapa kepada pengarah popular itu iaitu Datuk Yusof Haslam diminta mengulas mengenai isu rumah tangga anak menantunya.

Ditanya mengenai desas desus anaknya bakal berkahwin lagi, beliau tidak boleh mengulas mengenai berita itu apatah lagi ianya disensasikan di media sosial.

“Sebagai seorang ayah kita mesti terasa, sebagai orang tua saya mendoakan anak-anak saya dilindungi Allah, buatlah sesuatu pilihan bukan silaplah.

“Saya tak boleh cakap berita benar, saya pun baca dekat media sosial sahaja. Saya harap benda tu tidak menjadi kenyataan. Saya dan Datin sayangkan rumah tangga anak saya, menantu saya, besan saya,” katanya.

Dalam pada itu, beliau menjelaskan hubungannya dengan Syamsul masih baik namun enggan mengulas lanjut mengenai kelemut rumah tangga anak menantunya.

“Kita sebagai orang tua hanya boleh memberikan nasihat, mendoakan yang terbaik. Itu sahaja. Sebab saya tak boleh bagi komen menyebelahi menantu saya, anak saya. Saya kena tengah-tengah. Dua-dua kita sayang,” katanya.

Diakhir temubual itu, beliau turut menitipkan pesanan buat menantunya Puteri Sarah agar terus kuat dalam mempertahankan rumah tangga.

“Saya cuma doakan mudah-mudahan Sarah kuatkan semangat ya, kalau boleh pertahankan rumah tanggalah. Semoga Sarah terus tabah, istiqamah dan hadapi dengan tenang.

“Walaupun saya tahu bercakap memang mudah, menanggungnya di bahunya sendiri. Saya harapkan yang terbaik untuk Sarah, menantu saya,” titipnya.


Nak Wujud ‘Chemistry’, Scha Elinnea Panggil Hisyam Hamid ‘Baby’ Di Set Penggambaran

Drama berjudul Kerana Aku Isteri Bidaan kini menjadi bualan ramai dan ramai memuji keserasian pelakon Hisyam Hamid dan Scha Elinnea.

Memetik mStar Online, Hisyam berkata dia yang meminta Scha untuk memanggilnya ‘baby’ atau ‘b’ ketika di set penggambaran untuk mewujudkan keserasian mereka.

BACA: Babak Dukung Scha Elinnea, Hisyam Hamid Akui Tak Dapat Elak

Hisyam perkata ianya hanya dilakukan di dalam set penggambaran sahaja dan isterinya mengetahui tentang perkara itu.

“Saya sendiri yang suruh Scha panggil B atau Baby ketika berada di set penggambaran sebab nak wujudkan keserasian supaya kalau penonton tengok, panggilan itu kedengaran ‘natural’.

“Tapi, panggilan itu bukanlah sebab saya nak menggatal dengan dia. Kami memang rapat di set, dah selalu berkongsi masalah… tapi semua itu bertujuan untuk dapatkan keserasian.

“Isteri saya pun tahu perkara itu. Cuma di luar set, tak ada la Scha nak panggil saya dengan panggilan itu,” katanya.

Dalam pada itu, Hisyam berkata babak mesra bersama Scha dalam drama tersebut dianggap tidaklah keterlaluan kerana dia berlakon mengikut kesesuaian.

“Sebagai pelakon, ada babak yang kita rasa okay, kita buat la. Tapi kalau babak yang keterlaluan itu sudah tentu saya tidak akan lakukan.

“Bergantung juga kepada pengarah yang mana babak sesuai atau tidak. Sebab saya tahu, babak mesra itu sensitif, mungkin ada penonton suka dan benci.

“Saya akan lakonkan babak itu kesesuaian. Macam mana pun, tetap ada juga batasan, tak boleh keterlaluan,” katanya.


Lana Nodin Rancang Nak Ambil Orang Asli Kerja Di Kedai Bakeri

Pelakon Lana Nodin berkata dia merancang untuk mengambil Orang Asli sebagai pekerja di kedai kek miliknya.

Memetik mStar Online, Lana berkata sukar untuk mencari pekerja sekarang ditambah pula dengan generasi muda yang pelbagai kerenah serta tidak boleh ditegur.

“Bukan saya cerewet pilih pekerja, sebab semua pekerja boleh dilatih. Sekarang ini saya perlukan 10 orang pekerja lagi dan mungkin akan ambil orang asli sebagai pekerja.

“Sebab sekarang ini susah nak cari pekerja. Macam-macam perangai… budak-budak sekarang sangat manja. Bila esok kena tegur sikit, dah tak nak datang kerja.

“Sakit kepala sikit, dah tak boleh kerja. Tak macam kita dulu, tak ada transport tetap cari jalan untuk pergi kerja. Bagi saya, orang bagi alasan macam itu susah nak berjaya,” katanya.

Lana berkata dia seorang majikan yang tegas namun dalam masa yang boleh dijadikan sebagai kawan. Namun, jika tidak melakukan kerja dengan betul pasti dia akan menegur.

“Pekerja saya cakap, saya ini seorang yang tegas. Saya akan bising kalau apa yang mereka buat tidak betul. Tapi bila semua okay, saya boleh saja jadi seperti kawan.

“Boleh bergurau juga. Tapi bab kerja tak betul, memang saya akan tegur… mereka pun dah tahu cara kerja saya macam mana. Ramai pekerja yang masih bekerja dengan saya ini memang mereka nak kerja dan menambah ilmu,” katanya.

Pada Mac lalu, Lana berkongsikan berita gembira apabila membuka sebuah kedai roti dan kek diberi nama Lana’s Bakery Land terletak di Kota Damansara.


Buat Trend TikTok Tayang Gambar Dengan Bapa, Anak Dara Awie Dipuji Cantik

Pasti ramai tahu sejak kebelakangan ini tular trend di TikTok memuat naik gambar bersama bapa ketika waktu kecil dan gambar terkini.

Baru-baru ini tular perkongsian video seorang gadis menggunakan nama akaun TikTok @aleeyanatasha menjadi perhatian ramai.

Mana tidaknya, gadis itu memuat naik gambar bersama bapanya, penyanyi rock terkenal, Datuk Awie sekaligus mengejutkan netizen.

Rata-rata netizen terkejut apabila mengetahui penyanyi itu mempunyai seorang anak gadis yang cukup cantik.

Difahamkan, Puteri Aleeya Antasha merupakan anak Awie bersama bekas isteri pertamanya, Arni Nazira.

Sementara itu, Aleeya dilihat turut memuat naik video menyambut ulang tahun kelahirannya ke-21 bersama bapanya.

Diruangan komen, ada segelintir netizen terutama kaum lelaki ada yang mencuba nasib untuk menjadi calon menantu penyanyi rock itu.

Tidak kurang juga, ada yang berseloroh mengatakan takut untuk mengorat gadis tersebut selepas mengetahui bapanya adalah Awie.


“Saya Cuma Nak Hargai Diri Sendiri, Pakai Apa yang Saya Nak”

Sejak kebelakangan ini, penampilan pelakon Emma Maembong sering menjadi perhatian ramai apabila dikatakan tampil seksi selepas bergelar ibu.

Memetik Harian Metro, Emma bagaimanapun berkata dia memilih untuk memakai apa yang selesa untuk dipakai. Ujarnya lagi, suatu hari nanti pasti dia akan berhijab juga.

“Sebenarnya, saya pakai apa yang saya selesa. Kalau ikutkan, dari zaman remaja saya pakai begitu. Saya tak mahu bila sudah kahwin saja, terus berubah seratus-peratus.

“Saya pakai jeans dikatakan tak sesuai dan kelihatan seperti budak-budak. Seperti yang saya pakai kain itu, saya pun kat pulau tapi netizen tak sedap hati. Mereka tak senang tengok, tapi tak apa.

“Saya pun wanita dan suatu hari nanti, memang pasti akan berhijab juga. Cuma untuk saya, perlahan-lahan berubah ke arah itu. Tapi janganlah kaitkan kerana saya sudah ada anak, saya tak boleh itu, tak boleh ini,” katanya.

Dalam pada itu, Emma berkata ia hanya mahu menghargai hidupnya namun dia sentiasa mendengar doa-doa yang positif daripada peminat buat dirinya.

“Zaman saya nak bergaduh, berperang dengan netizen sudah tamat. Saya sudah capai sasaran hidup seperti yang saya impikan.

“Saya cuma nak hargai diri sendiri, pakai apa yang saya nak. Tak adalah sampai saya pakai bikini cuma kadang-kadang nampak betis, mereka sedihlah.

“Saya sentiasa positif dan mereka juga mendoakan yang terbaik untuk saya. Kalau suatu hari nanti saya berhijab balik, saya berhijab,” katanya.

Sementara itu, Emma mengakui ketika muda dulu dia seorang yang lantang namun kini baginya tiada keperluan untuk memuaskan hati netizen.

“Walaupun cuba buat yang terbaik, orang kecam, buat silap pun, orang lagi akan kecam. Memang takkan dapat puaskan hati netizen.

“Buat apa saya nak puaskan hati netizen, asalkan saya tahu apa saya buat, keluarga saya okey. Saya memang seratus-peratus fokus dekat anak saja,” katanya.


Fasha Kongsi Nama Anak Elisya Sandha, Bunga El Haq

Semalam, pelakon dan pengarah Sheila Rusly berkongsikan berita gembira menantu mereka, Elisya Sandha selamat melahirkan seorang bayi perempuan.

Menerusi satu perkongsian di Instagram, Sheila sempat memuat naik gambar tangan cucu sulungnya itu serta meluahkan rasa syukur.

Sementara itu, kakak kepada pelakon itu iaitu Fasha Sandha turut memuat naik video memangku anak Elisya serta berkongsikan bayi perempuan itu diberi nama Bunga El Haq.

Fasha turut mengucapkan tahniah buat Elisya serta ibu mentuanya, Shiela serta ibunya yang kini sudah menimang cucu.

Terdahulu, Elisya selamat melahirkan cahaya mata perempuan pada jam 8.40 pagi di sebuah hospital swasta di ibu kota.


Bapa Tak Tahu Adibah Noor Hidap Kanser

Jenazah Allahyarham Adibah Noor telah pun selamat dikebumikan di Tanah Perkuburan Islam Taman Keramat jam 11.30 pagi tadi.

Memetik Harian Metro, bapa kepada Allahyarham, Mohd Omar Zainal Abidin yang ditemui selepas urusan pengebumian berkata dia tidak tahu anaknya menghidap kanser ovari tahap empat.

BACA: Jenazah Adibah Noor Selamat Dikebumikan, Diiringi Ratusan Rakan & Penggiat Seni

“Saya tak tahu. Dia tidak beritahu walaupun saya ayahnya. Saya pergi hospital pun dia tidak beritahu. Tapi kalau Tuhan nak ambil, Dia ambil juga.

“Itu anak saya nombor tiga. Dia seorang yang taat dan pemurah. Kalau orang lain nak kata dia kedekut, terpulanglah. Bagi saya dia okay, semuanya okay.

“Saya tiada apa nak cerita, tiada apa yang nak dipanjangkan. Mohon doakan yang baik-baik buat anak saya,” katanya.

Dalam pada itu, Omar berkata arwah anaknya itu juga bukan jenis yang suka menyusahkan orang lain termasuk ahli keluarganya sendiri.

“Ramai tak tahu dia sakit. Saya pun lambat juga diberitahu. Anak-anak saya semua macam tu. Dia hanya cakap sakit bahagian perut.

“Dia masuk hospital pun dia tak cakap. Dia memang jenis tak nak menyusahkan orang,” katanya.


PU Riz Minta Jangan Kongsi Gambar Arwah Adibah Noor Tak Tutup Aurat

Semalam, industri hiburan tanah air mengejutkan ramai dengan berita pemergian penyanyi dan pelakon, Allahyarham Adibah Noor yang menghidap kanser ovari tahap empat.

Di media sosial, ramai yang mengucapkan takziah dan mendoakan kesejahteraannya serta memuat naik foto Allahyarham.

Susulan itu, pendakwah bebas, Pencetus Ummah (PU) Haris Ismail atau PU Riz menegur supaya tidak berkongsikan foto Allahyarham yang tidak menutup aurat.

Menerusi perkongsian di IG itu juga, PU Riz turut memuat naik dalil untuk dijadikan sebagai rujukan agar kita tidak berkongsikan perkara mungkar.

Terdahulu, Allahyarham Adibah Noor disahkan meninggal dunia pada jam 7.30 malam di Hospital Gleaneagles, akibat kanser ovari tahap empat.


Jenazah Adibah Noor Selamat Dikebumikan, Diiringi Ratusan Rakan & Penggiat Seni

Jenazah Allahyarham Adibah Noor selamat dikebumikan di Tanah Perkuburan Islam Taman Keramat Permai, Kuala Lumpur kira-kira jam 11.30 pagi tadi.

Memetik perkongsian wartawan Astro Awani, Firdaus Azil, jenazah dimandikan terlebih dahulu di Masjid Al-Ansar untuk dimandikan dan disempurnakan bagi tujuan solat jenazah.

BACA: “Kita Kehilangan Penghibur Yang Penuh Kasih Sayang, Kehilangan Tiada Pengganti”

Jenazah Allahyarhamah Adibah Noor dibawa ke Masjid Al-Ansar untuk dimandikan dan disempurnakan bagi tujuan solat jenazah dan pengebumian. @501Awani pic.twitter.com/u8Vq9euX6p

Wakil keluarga #AdibahNoor memohon agar dimaafkan salah silap dan dihalalkan segala sepanjang Arwah hidup. #MengenangAdibahNoor @501Awani pic.twitter.com/lTmzzCLklf

Lebih sebak, turut dikongsikan ratusan kenalan serta penggiat seni turut sama mengiringi jenazah Allahyarham ke tanah perkuburan untuk disemadikan.

Betapa arwah seorang anak seni yang cukup dikagumi dan disayangi. Kelihatan ratusan ahli keluarga dan rakan seperjuangan serta media yang turut sama memberi penghormatan di perjalanan terakhir beliau. #MengenangAdibahNoor @501Awani pic.twitter.com/LTHCiw5xRK

Terdahulu, Allahyarham Adibah Noor disahkan meninggal dunia pada jam 7.30 malam, 18 Jun 2022 di Hospital Gleaneagles, akibat kanser ovari tahap empat.


“Kita Kehilangan Penghibur Yang Penuh Kasih Sayang, Kehilangan Tiada Pengganti”

Berita pemergian penyanyi dan pelakon, Allahyarham Adibah Noor sememangnya cukup mengejutkan industri hiburan tanah air lebih-lebih lagi rakan-rakan artis.

Berkongsikan duka tentang pemergian Allahyarham Adibah Noor, pelakon Namron menyifatkan ianya kehilangan yang cukup besar. Namron berkata dia mengetahui Adibah menghidap kanser sejak beberapa bulan lalu.

“Bulan Februari lalu, kami berlakon bersama dalam filem Eraser sebagai suami dan isteri. Bulan lepas, Datuk Zainal Abidin memberitahu saya yang Adibah disahkan mengidap kanser dan sudah selamat menjalani pembedahan pada Ramadan lalu.

“Sebenar tadi saya mendapat berita menyedihkan dia sudah kembali mengadap ilahi. Kita kehilangan seorang penghibur penuh kasih sayang dan disenangi oleh semua yang pernah berkerja bersamanya,” katanya.

Dalam pada itu, Namron berkata pemergian Adibah pasti akan dirindui serta personaliti serba boleh itu tiada galang ganti.

“Kehilangan yang takkan ada penganti. Innalilahiwainnalillahirojiun semoga beliau tenang di sana,” katanya.

Terdahulu, Adibah Noor menghembuskan nafas terakhir pada 7.40 petang semalam di sebuah pusat perubatan swasta di Jalan Ampang akibat kanser ovari tahap empat.


Pelakon Lelaki Sensasi Belasah Penghuni Kondominium Direman

Seorang pelakon lelaki sensasi ditahan reman selepas didakwa menumbuk dan menendang seorang lelaki di sebuah kondominium di Segambut, Kuala Lumpur, dua hari lalu.

Memetik BH Online, suspek berusia 30-an yang merupakan penghuni kondominum tersebut dilaporkan menumbuk dan menendang seorang penghuni kondominum yan sama dalam kejadian hari Khamis, pada jam 8.30 malam.

Ketua Jabatan Siasatan Jenayah, Kuala Lumpur, Senior Asisten Komisioner Habibi Majinji, berkata suspek ditahan reman selama tiga hari bermula semalam.

Menurutnya, kejadian berlaku ketika mangsa dilaporkan meminta bantuan rakannya untuk membelikan minyak masak di luar kawasan kediaman berkenaan, namun tidak dibenarkan masuk pengawal ke kawasan kondominium.

“Ketika rakan mangsa hendak menghantar minyak masak yang dipesan, dia bagaimanapun tidak dibenarkan masuk ke kawasan kondominium berkenaan oleh pengawal keselamatan di situ sebelum memaklumkan perkara terbabit kepada mangsa,” katanya.

Mangsa kemudian turun ke kawasan lif lobi kondominium itu sebelum bertanya punca rakannya tidak dibenarkan masuk untuk menghantar minyak masak yang dipesan.

“Kita percaya ketika itu berlakunya pertengkaran mulut antara mangsa dan pengawal keselamatan terbabit sebelum artis lelaki yang juga suspek tiba-tiba datang dan menumbuk serta menendang mangsa.

“Mangsa mendakwa suspek menumbuk dan menendangnya di bahagian muka, dada serta perut dan belakang badan, selain mencekik dan mengugut akan membunuhnya,” katanya.

Mangsa kemudian embuat laporan polis sebelum Bahagian Siasatan Jenayah, Polis Daerah Sentul, memberkas suspek di kediamannya malam kelmarin.

Difahamkan, suspek pernah membolosi kelompok Top 5 bagi kategori Pelakon Filem Lelaki Popular dalam Anugerah Bintang Popular BH (ABPBH) ke-34.


“Arwah Minta Kami Rahsiakan” – Ani Mayuni

Sebentar tadi, industri hiburan tanah air mengejutkan ramai dengan berita pemergian penyanyi dan pelakon, Allahyarham Adibah Noor yang menghidap kanser ovari tahap empat.

Memetik Utusan Online, penyanyi Ani Mayuni mengakui dia mengetahui mengenai keadaan arwah namun terpaksa merahsiakannya bagi menghormati permintaan Adibah.

“Kami terpaksa rahsiakan. Arwah sebelum ini pernah berkongsi keadaannya kepada saya dan juga beberapa orang rakan dan ahli keluarga.

“Arwah minta kami rahsiakan. Kami tak dapat nak war-warkan bahawa dia sedang menanggung kesakitan,” katanya.

Menurut Ani lagi, arwah sebelum ini sering demam dan dimasukkan ke hospital dan barulah arwah berkongsikan mengenai kanser yang dihidapinya.

“Allahyarham mula sakit selepas tamat Gegar Vaganza 8. Dia alami demam selepas penggambaran Gegar Vaganza Raya dan ditahan di wad untuk tempoh yang agak lama.

“Kami tertanya-tanya, kenapa dia masuk wad terlalu lama? Ingatkan arwah dijangkiti Covid-19. Setelah itu, barulah dia kongsikan kepada kami tentang kanser tersebut selain memaklumkan dirinya baru selesai menjalani pembedahan.

“Arwah selepas itu menjalani tempoh berpantang dan memberitahu mahu berehat buat sementara waktu. Gambarnya turun berat badan yang tular sebelum ini diambil ketika dia mula bekerja selepas berehat panjang,” katanya.

Difahamkan, Adibah menghembuskan nafas terakhir pada 7.40 petang tadi dan jenazah masih berada di hospital Gleaneagles dan akan dibawa ke rumah kakaknya di Keramat Permai, Kuala Lumpur.


Adibah Noor Meninggal Dunia

Penyanyi dan pelakon serba boleh, Adibah Noor meninggal dunia pada jam 7.45 malam Sabtu (18 Jun) di sebuah hospital swasta di ibu negara, setelah mengalami sesak nafas.

Khabar dukacita itu mula diketahui umum menerusi hantaran di akaun Instagram kenalan artis iaitu pelakon, Datin Emylia Rosnaida.

“Allahuakbar sedihnya, terkejut dapat berita ni. Sahabat kita yg versatile Adibah Noor @adibahnoormohdomar, baru sahaja meninggal dunia,” katanya dalam muat naik sekitar jam 8 malam.

Selebriti dengan nama sebenar Adibah Noor Mohamed Omar itu berusia 51 tahun.

Pada minggu lalu, namanya kembali menjadi tajuk utama portal hiburan setelah tersebar gambar terbarunya yang kelihatan jelas mengalami pengurangan berat badan.

Namun, dalam temu bual bersama wartawan, Adibah hanya memberitahu perubahan ketara berkenaan adalah disebabkan amalan pemakanannya, iaitu dengan memilih diet yang lebih sihat semenjak bulan Ramadan lalu.

Kemunculan awal Allahyarham di layar perak bermula pada tahun 2005 filem seperti Sepet, Gubra dan Mukhsin karya sutradara Yasmin Ahmad, dan sejak itu beliau membuat kemunculan dalam puluhan drama televisyen dan filem tempatan.

Dalam dunia nyanyian, beliau sempat merakamkan dua buah album studio iaitu Terlalu Istimewa (2005) dan Teman (2010), selain turut merakamkan banyak single khas, termasuk duet bersama penyanyi lain. – Astro Awani


Elisya Sandha Selamat Lahirkan Bayi Perempuan

Pelakon Elisya Sandha selamat melahirkan cahaya mata sulung, bayi perempuan pada jam 8.40 pagi di sebuah hospital swasta di ibu kota.

Memetik Harian Metro, ibu mertuanya, Shiela Rusly meluahkan rasa syukur serta teruja menerima kehadiran ahli keluarga baru.

BACA: Sheila Rusly Mimpi Nama Bakal Cucu Ketika Elisya Sandha Hamil 3 Bulan

“Saya sangat gembira dan bersyukur atas rezeki ini. Alhamdulillah semua berjalan dengan lancar. Tiada komplikasi setakat ini.

“Insya-Allah saya akan jaga Elisya dalam pantang dan dibantu besan Mama Sandha,” katanya.

Terdahulu, Sheila berkata nama bakal cucu pertamanya diambil daripada mimpinya dan dipersetujui menantunya Elisya Sandha.

Dalam pada itu, Sheila turut teruja dan terharu kerana Elisya bakal menjalani proses berpantang di rumahnya.